Predsednik Srbije Aleksandar Vučić rekao je večeras da ne pravi podelu među medijima, ali da „narod mora da zna“ ko i kako finansira pojedine medijske organizacije, prenosi Danas.\nOn je u intervjuu za Insajder, koji se emitovao na televiziji Prva, rekao da medije dele oni koji govore da pojedini mediji rade za vladu. Na pitanje zašto se mediji koji pišu kritički o vlasti predstavljaju kao strani plaćenici, Vučić je rekao da nikada nije rekao da je neko strani plaćenik ili izdajnik „ali da ljudi u Srbiji treba da znaju ko te medije finansira“. Govoreći dalje o medijima istakao je i da televizija N1 vodi konstantnu kampanju protiv njega, a da stalno ističe da je reč o američkoj televiziji „da bi ljudi znali“ dodavši da to „nije strašno“.\nNa pitanje autorke emsiije „Insajder debata“ Brankice Stanković zašto se ljuti na novinare koji ga ne hvale za ono što radi, predsednik je rekao da to nije tačno.\n„Znate li nekog drugog predsednika ili premijera koji bi pristao da dođe u Insajder i odgovori na sva pitanja? Ili nekoh predsednika opozicione partije? Ja takvnog ne znam. Jedini sam čovek koji odgovara svima, svakome i na svako pitanje. Dostupan sam svima jer sam siguran u ono što radim i znam koliko truda u to ulažem. Da li su Vuk Jeremić iili Saša Janković odgovorili na pitanja novinara koji im se ne sviđaju?“, istakao je Vučić dodavši autorki emisije da joj se njegovi odgovori ne dopadaju.\nOn je dodao i da je za njega svaki medij relevantan i da za njega kredibilitet imaju samo tačne informacije, kao i da nije čuo za Grupu za slobodu medija koja je osnovana nakon gašenja lokalnog nedeljnika Vranjske.\nKada je reč o napadima na novinare, rekao je da žali zbog napada na novinarku Danasa Lidiju Valtner na dan njegove inauguracije i da smatra da je to nedopustivo. „Za mene je Lidija Valtner jednako važna kao Gordana Uzelac, ali je Gordana Uzelac imala teže telesne povrede (prilikom napada na protestu Dveri), a Valtner lakše“, naveo je lider SNS.\nOn je odgovarajući na to koji oblik državnog uređenja postoji u Srbiji rekao da što se tiče političkog režima da „živimo u demokratiju pravom smislu te reči“. Vučić je u intervjuu naveo i da ne mrzi nikoga, pa ni opoziciju.\nOsvrćući se na ulogu njegov brata Andreja Vučića u SNS, izjavio je da je on od početka u stranci i član Glavnog odbora stranke, ali da nema javnu funkciju. Prema njegovim rečima, njegov posao u stranci je osnivanje opštinskih odbora SNS po Srbiji. „Pomaže svom bratu i vodi stranku u kojoj smo zajedno. Veoma je vredan i godišnje poseti sve naše opštinske odbore godišnje dva ili tri puta. Teško je naći tako marljive ljude“, ocenio je Vučić.\nPredsednik je večeras napomenuo i da očekuje da se reši slučaj rušenja u Savamali i da ne vidi razlog zašto bi bio smenjen ministar unutrašnjih poslova Nebojša Stefanović. Takođe dodao je i da je pogrešio što nije bolje zaštitio Sinišu Malog, da je Bratislav Gašić dobio „zasluženu kaznu koja je možda bila malo preoštra“, kao i da je iskritikovao lično Aleksandra Vulina nakon priče da je kupio stan novcem tetke iz Kanade.\nAutorka emisije „Insajder debata“ na početku je rekla da je do intervjua došlo nakon što predsednik pre dve nedelje nije želeo da odgovori na pitanja Insajdera na jednoj konferenciji za medije rekavši da „nije vreme i mesto“ i da će odgovoriti na sva pitanja Insajdera „što je sada ispunio“. Na jedno od prvih pitanja Stankovićeve, Vučić je, u svom stilu, zamolio da „govori kao novinar a ne kao politički protivnik“.\nIntervju je trajao sat i 26 minuta, a redakcija Insajdera je saopštila da je dogovoreno upola manje vremena. Jedini „uslov“ predsednika je bio da razgovor bude emitovan bez montaže i skraćivanja, navode u Insajderu.\nZa gašenje Vranjskih ni kao premijer, ni kao predsednik nisam kriv\nPredsednik Srbije Aleksandar Vučić izjavio je da želi da ljudi u Srbiji znaju ko plaća koje medije i da ne želi da mediji nestanu nego da budu što bogatiji, a da u slučaju gašenja Vranjskih novina, ni kao premijer ni predsednik nije ništa kriv, prenosi Beta.\n„Mi smo Vranjskim pomagali četiri puta više nego prethodna vlada“, rekao je Vučić u intervjuu za „Insajder“ i dodao da su u periodu njegovog premijerskog mandata, kao i tokom mandata Ane Brnabić, projekti Vranjskih novina „bili mnogo primećeniji“ nego u vreme vlade Demokratske stranke.\nUpitan kako je pomogao, Vučić je rekao da o sufinansiranju medijskih sadržaja na kraju krajeva odluku donosi Vlada Srbije i da „Vlada Srbije plaća“.\nOn je upitao kako da pomogne da Vranjske opstanu, na šta je novinarka rekla da ne treba da pomaže već da u državi ne postoji sistem u kojem mediji mogu normalno da rade.\nNedeljnik Vranjske prestao je da postoji 18. septembra posle 23 godine.\nUpitan zašto prećutkuje da se mnogo više novca dodeljuje medijima koji su tek osnovani i medijima koji su bliski vlasti, a jedan od primera je davanje novca Studiju B, Vučić je rekao da je reč o gradskim konkursima i da Studio B od Vlade Srbije nije dobio ništa.\nVučić je rekao da novinare nikada nije nazivao „stranim plaćenicima“ i da je rekao da je „neko dotiran, doniran spolja, u skladu sa zakonom“, a da je njegova želja „samo da ljudi u Srbiji to znaju“.\nOn je rekao da mediji dobijaju mnogo novca iz inostranstva za projekte u kojima se govori loše o Vladi i premijeru.\nNa pitanje da li želi da mediji nestanu, Vučić je rekao: „Ja samo hoću da narod zna. Ma neću da nestanu, hoću da budu što bogatiji“.\nVučić je odbacio tvrdnje da time što kada navodi televiziju N1 uvek koristi „američka televizija“ diskvalifikuje tu medijsku kuću i da i za Sputnjik kaže da je ruski.\n„Kako drugačije da im se obratim? Nisu čuli možda za N1, pa da im pomognem, da ih podsetim da je to američka televizija. Ja kažem i ruski Sputnjik“, rekao je Vučić i dodao da mu je drago da je N1 slobodna televizija i da želi da oni slobodno rade.\nOn je dodao da privatne televizije u Srbiji imaju pravo da navijaju za neku političku opciju ali da to pravo nema Radio-televizija Srbije.\n← OEBS o predsedničkim izborima: Pristrasni mediji, zloupotreba javnih resursa i pritisci na birače\nDanas: RTS pustio Šešelja da u Dnevniku vređa poslanicu LDP →


Održani sastanci s različitim nivoima vlasti\nA. Ovčina 23.04.2021\nPOSJETA BiH Šef IOM-a Eugenio Ambrosi: Razmatrati dugoročnija rješenja o migrantima\nEugenio Ambrosi posjetio Bosnu i Hercegovinu\nŠef osoblja Internacionalne organizacije o migrantima (IOM) Eugenio Ambrosi posjetio je BiH i tim povodom zajedno sa čelnicom IOM-a Laurom Lungaroti (Lungarotti) obratio se medijima na današnjoj press konfereciji u prostorijama UN-a.\nPrema riječima Lungaroti, ovo je prvi put da osoba visokog nivoa dolazi u UN s javnim obraćanjem.\nRazgovaralo se o detaljima posjete i porukama vezanim za pružanje humanitarnog odgovora, te drugim dugoročnim mjerama za podršku BiH u upravljanju migracijama. Smatra da treba početi razgovarati, planirati i pripremati se za sveobuhvatniji sistem upravljanja migracijskim tokovima u BiH.\nSuradnja IOM-a i UN-a\nRazlog njegovog dolaska je kako bi IOM još jednom potvrdio svoj angažman i podršku vladi, kao i općinama.\n- Razlog moje posjete je dvojak, s jedne strane da steknem direktni utisak o aktivnostima koje IOM provodi zajedno s partnerima iz UN-a, vlasti i sektora nevladinih organizacija kao odgovor migracijskim tokovima, a drugi razlog je da se sastanem s vlastima i da kroz svoje prisustvo, neko ko dolazi iz kabineta generalnog direktora, još jednom potvrdim vlastima naš interes i našu spremnost da pojačamo saradnju za potrebe upravljanja migracijama u BiH. Također, želim da se poveća nivo saradnje i podrške koju IOM već pruža vlastima na općinskom, kantonalnom i državnom nivou - istakao je Ambrosi.\nAmbrosi: Želimo da podržavamo i gradimo kapacitete vlasti\nSastanci s delegatima BiH\nTranzitne centre, Bihać, kamp Lipa i Boriće posjetio je Ambrosi sa Selmom Cikotićem, ministrom sigurnosti BiH. Rekao je da je zadovoljan nivoom koordinacije koju predvodi Ministarstvo sigurnosti.\nNakon obilaska, stigao je u Sarajevo gdje je održao sastanke s različitim nivoima vlasti. Ambrosi je izrazio zadovoljstvo i istakao kako mu je drago vidjeti unapređenje privremenog smještaja u Lipi i napredak izgradnje ovog centra.\n- Razgovori s vlastima uglavnom su se fokusirali na niz specifičnih stvari. Prva stvar je humanitarni odgovor na migracijske tokove kroz BiH, koji se mora nastaviti jer su potrebe ljudi još uvijek prisutne, ali trebamo početi planirati i pripremati se za jedan sveobuhvatan i jedan holističan sistem upravljanja migracijskim tokovima u ovoj zemlji - kazao je Ambrosi.\nPrema njegovim riječima IOM želi pojačati angažman lokalnim zajednicama, koje su domaćini grupama migranata, naglašavajući važnost uključivanja lokanih zajednica, ne samo vlasti, već građana koji žive u tim zajednicama kako bi se smanio pritisak u društvu.\n- Želimo da podržavamo i gradimo kapacitete vlasti da preuzimaju vođstvo i kontrolu nad upravljanje migracijskim tokovima - poručio je Ambrosi.\nAmbrosi: Početi razmatrati dugoročnija rješenja\nNa pitanje kako će se riješiti problem s migrantima, on je istakao da treba početi razmatrati dugoročnija rješenja.\nIstakao je kako privremeni smještaj grupa migranata, koji su trenutno ovdje nije rješenje.\n- Dugoročnija rješenja tiču se mogućnosti dobrovoljnog vraćanja u zemlje porijekla, zatim spajanje porodica gdje je to moguće kod osoba koje imaju članove koji imaju zakonit boravak u zemljama Evrope - zaključio je Ambrosi.\nEugenio Ambrosi Migranti u BiH


(VIDEO) Nurkić stao blizu rekorda karijere\nKošarkaši Portland Trejlblejzersa poraženi su na domaćem terenu od ekipe Los Anđeles Klipersa sa 102:90, a meč je obilježio Jusuf Nurkić svojom odličnom partijom.\nOd trenutka kada su u drugom poluvremenu preuzeli vođstvo (53:51) gosti ga više nisu ispuštali i na kraju su upisali pobjedu od 102:90. Najefikasniji na meču bio je Jusuf Nurkić koji je ubacio 31 poena, uz pet skokova i jednu asistenciju. Samo dva poena su mu nedostajala da obori svoj lični rekord na jednoj NBA utakmici.\nPratio ga je Norman Pauel sa 29 poena, ali ostali igrači Trejlblejzersa nisu bili raspoloženi, tako da su Klipersi predvođeni Pol Džordžom i Markusom Morisom koji su imali po 21 poen upisali novu pobjedu.\nPrethodni članakTIKET DANA: Nastavi uspješan niz uz košarku\nNaredni članak(VIDEO) Jokićev tripl-dabl nedovoljan za pobjedu protiv Bulsa, Vučević odličan


eKapija | BH-Gas smanjuje cijenu prirodnog gasa za distributivne kompanije\nIzvor: biznis.ba | Petak, 08.05.2020.| 10:09\nBH-Gas smanjuje cijenu prirodnog gasa za distributivne kompanije\nNadzorni odbor BH-Gasa usvojio je odluku o smanjenju cijene prirodnog gasa za distributivne kompanije, a na prijedlog Uprave BH-Gasa.\nCijena prirodnog gasa za distributivne kompanije smanjena je sa 585 KM/1000 Sm3 na 530 KM/1000 Sm3 sa primjenom od 1. maja ove godine.\n– Analizirajući kretanje nafte i naftnih derivata na svjetskom tržištu, u informaciji prema Nadzornom odboru, konstatuje se da je došlo do smanjenja cijena nafte i naftnih derivata od početka 2020. godine. Istovremeno, analizirajući kretanje ruske cijene prirodnog gasa konstatuje se da je došlo do smanjenja i ove cijene, te da će ruska cijena prirodnog gasa imati pad i u narednom kvartalu 2020. godine - navode iz Uprave BH-Gasa.\nNa bazi ovih pokazatelja Uprava BH-Gasa je predložila smanjenje veleprodajne cijene gasa prema distrubitivnim kompanijama. Nadzorni odbor BH-Gasa je prihvatio prijedlog Uprave i usvojio odluku da od 1. maja ove godine cijena za distrubutivne kompanije iznosi 530 KM/1000 Sm3 što je u odnosu na dosada važeču cijenu gasa (585 KM/1000 Sm3) smanjenje od 9,4 posto.\nUsvojena odluka sa obrazloženjem biće upućena u daljnju proceduru prema nadležnim ministarstvima tj. Vladi FBiH na konačno usvajanje.\n– Sve aktivnosti koje vodi BH-Gas imaju za cilj što veće korištenje prirodnog gasa kao ekološki prihvatljivog energenta, a ovom korekcijom cijene prirodni gas postaje cjenovno još prihvatljiviji energent za korisnike na distributivnom sistemu. Kada posmatramo cijenu prirodnog gasa na kraju 2019. godine u iznosu od 640 KM/1000 Sm3 i novopredloženu cijenu u iznosu od 530 KM/1000 Sm3 možemo konstatovati da će cijena prirodnog gasa prema distributivnim kompanijama biti smanjena za ukupno 17%(640 KM – 585 KM – 530 KM) – ističu iz Uprave BH-Gasa.\nPotrošnja prirodnog gasa u Kantonu Sarajevo i u maju ima trend povećanja i sezona grijanja i dalje traje.\nIz BH-Gasa u saopćenju dodaju da sigurnost sistema ne smije biti dovedena u pitanje, te da je služba održavanja na gasnom sistemu u punom pogonu i to na način da se ove obaveze izvršavaju kroz formirane timove.\ncijena gasa prema distributivnim kompanijama


Nadal u dva meča izgubio dva gema, Federer bolji od Ćorića - BIGportal.ba\nŠvajcarski teniser će u četvrtfinalu Rima igrati protiv Stefanosa Cicipasa koji je bio bolji od Fabija Fonjinija.\nGrčki teniser Stefanos Cicipas pobedio je Italijana Fabija Fonjinija sa 2-0 u setovima u trećem kolu Mastersa u Rimu.\nCicipas se plasirao u četvrtfinale Rima pobedom koja je došla posle jednog časa i 13 minuta – 6:4, 6:3.\nGrčki teniser je poveo sa 4:1, ali se Italijan vratio na 4:4 na opšte oduševljenje publike u italijanskoj prestonici.\nIpak, Fonjiniju je pala koncentracija kada je servirao na 5:4 za Grka, te je sa nulom pretrpeo brejk za kraj prvog seta.\nU drugom setu viđen je maltene identičan scenario – Cicipas je prvi napravio brejk, Fonjini ga je vratio, ali je Stefanos uspeo da dođe do novog.\nPotvrdio ga je posle 0:30 i došao do 5:2, a onda u narednom gemu odservirao za prolazak u narednu rundu.\nCicipas će u četvrtfinalu za protivnika imati Rodžera Federera, trećeg tenisera sveta, sa kojim se u zvaničnim mečevima sastao dvaput, oba puta ove godine, a ima učinak od po jedne pobede i poraza.


Austrija se uključuje u Program privrednog razvoja AP Vojvodine\nOve sedmice je u austrijskom gradu Gracu održan sastanak projekta «MATRIOSCA» INTERREG IIIb, u kojem učestvuju stručnjaci iz Vojvodine na osnovu odluke Izvršnog veća AP Vojvodine. Ovog puta, sastanak su imali članovi radnih grupa «Transport, infrastruktura i lokalni razvoj», «Prostorno planiranje i razvoj», te «Saradnja gradova i opština\nUz to, obavljeni su i razgovori sa koordinatorima-ekspertima Vlade Austrije povodom mogućnosti za učešće Austrije, odnosno austrijske razvojne agencije u Programu privrednog razvoja AP Vojvodine. Austrijski partneri će tokom ovog meseca u našoj pokrajini imati brojne sastanke sa rukovodiocima određenih projekata unutar Programa privrednog razvoja.\n- Napominjem da je Program privrednog razvoja AP Vojvodine donet u saradnji sa Ministarstvom za ekonomske odnose sa inostranstvom Republike Srbije. Strateško povezivanje sa evropskim partnerima je od ključnog značaja za evropski put Srbije, istakao je Predrag Novikov, direktor Kancelarije za evropske poslove, u razgovorima sa predstavnicima austrijske razvojne agencije, koji će odlučiti da se uključe u neki od aspekata Programa.\nZa sada, austrijski stručnjaci su pokazali najviše interesovanja za sledeće projekte: Fond za osnivanje poslovnih inkubatora, Fond za podršku investicija u Vojvodini (VIP), Projekat poslovne standardizacije i sertifikacije, Program za promociju izvoza poljoprivrednih proizvoda, Centar za strateška ekonomska istraživanja Vojvodine (Vojvodina CESS) i Projekat integrisane kvalifikacione šeme.\nPosle razgovora koji slede tokom septembra. Očekuje se da će do kraja godine austrijski partneri napraviti izveštaj na osnovu kojeg će biti doneta odluka o projektima u koje će se uključiti.


Sednica Skupštine grada zakazana za 8. maj | Zaječarska hronika\nSednica Skupštine grada zakazana za 8. maj\nU sredu 8. maja biće održana sednica Skupštine grada, 25. u ovom sazivu.\nNa dnevnom redu su odluke o: prvoj izmeni i dopuni budžeta grada Zaječara za 2019. godinu sa izmenom Кadrovskog plana; prihvatanju prenosa prava javne svojine na nepokretnostima od Republike Srbije na grad Zaječar, bez naknade; pristupanju izradi Izmene Prostornog plana teritorije grada Zaječara i o pristupanju izradi Plana detaljne regulacije postrojenja za prečišćavanje otpadnih voda na teritoriji grada Zaječara.\nOdbornici će se izjasniti o Godišnjem programu zaštite, uređenja i korišćenja poljoprivrednog zemljišta i mreži javnih predškolskih ustanova i osnovnih škola na području grada Zaječara.\nIzveštaji o radu sa finansijskim izveštajima u prošloj godini biblioteke, muzeja, pozorišta i Turističke organizacije, kao i planovi rada sa finansijskim planovima za tekuću godinu muzeja i Turističke organizacije, takođe će se naći pred gradskim parlamentom.\nNa sednici će biti reči i o: Godišnjem likvidacionom izveštaju JP „Direkcija za izgradnju“ Zaječar – u likvidaciji; dopuni Odluke o snabdevanju vodom za piće na teritoriji grada Zaječara i o radu u prošloj i planu aktivnosti za ovu godinu Saveta za zdravlje.\nDnevnim redom predviđen je izbor predsednika, zamenika predsednika i članova stalnih radnih tela Skupštine grada Zaječara.


Foto: Tanjug/AP | Vučić najavio finansijsku pomoć za Srbe na KiM\nSrna 26.02.2021 20:10\nKURŠUMLIJA - Predsjednik Srbije Aleksandar Vučić upoznao je predstavnike Srba sa Kosova i Metohije o situaciji uoči posjete specijalnog predstavnika EU za dijalog Miroslava Lajčaka i najavio novčanu pomoć Srbije srpskom narodu u južnoj pokrajini, poručujući da će, primjera radi, porodica sa troje djece, u kojoj roditelji rade, dobiti 500 evra.\n"Razgovarali smo kako to ide, sa kakvim problemima se suočavamo, o bezbednosnim problemima na Kosovu i Metohiji, ali i o konkretnim projektima", rekao je Vučić poslije sastanka u Kuršumliji.\nKomentarišući stav Prištine i poruke iz Brisela i Vašingtona da oni samo žele da Srbija prizna samoproglašeno Kosovo i odgovarajući na pitanje može li se rješenje statusa naći na relaciji Priština-Brisel-Vašington, bez Beograda, Vučić je poručio da će odgovor Beograda na sve sve to biti strpljivost i trpeljivost.\n"Videćemo šta će da kažu za Vašingtonski sporazum. Vidim da im se ne sviđa. Jedino što bi želeli je da Srbija prizna Kosovo. Ako misle da je to realno moguće - blago njima! Mi ne mislimo tako", rekao je Vučić.\nOn je istakao da su na izborima na Kosovu i Metohiji Srbi pokazali jedinstvo, jer je shvatili da je to jedini način da se izbore za svoje interese.\n"Ako je 43.800 glasova bilo za Srpsku listu, a drugoplasirani, koji su pokušavali da unesu podelu u srpski narod, dobili 1.300 glasova, jasno je kakva je razlika i kolika je podrška Srpskoj listi i podrška jedinstvu i zajedništvu sa Srbijom", rekao je Vučić.\nPredsjednik Srbije najavio je da će posebnu finansijsku pomoć dobiti svi građani koji žive na Kosovu i Metohiji, i to nezaposleni po 200 evra, dok će svi zaposleni kao i svako dijete dobiti po 100 evra.\nOn je objasnio da će ovu pomoć dobiti ne oni koji su prijavljeni, nego oni koji žive na Kosovu i Metohiji, i precizirao da to znači da će petočlana porodica, u kojoj roditelji rade i imaju troje djece, dobiti 500 evra.\n"Time želimo da pomognemo, posebno, siromašnom delu stanovništvu na Kosovu i Metohiji", rekao je Vučić.\nVučić je poručio da će Srbija nastaviti da ulaže u važne projekte i najavio obnovu Kliničko-bolničkog centra (KBC) Kosovka Mitrovica, izgradnju novog KBC-a Gračanica, kao i magistralnog puta od Jarinja do Kosovske Mitrovice, dugog oko 54 kilometra.\n"Biće kao pista urađen, šest metara širine, sa bankinama, kanalima...", pojasnio je Vučić.\nOn je istakao da je namjera da se pokaže koliko je danas snaga Srbije veća nego ranijih godina i decenija, i dodao da je razgovarano i o projektima u Kosovskom pomoravlju, poput Štrpca, od osvjetljenja u centru grada, fasada, kao i o izgradnji nove zgrade Univerziteta u Kosovskoj Mitrovici.


Energija volontiranja - Novi Sad - Evropska prestonica kulture\nNovosadski volonterski servis je od maja ove godine dao podršku za 40 različitih aktivnosti, što u sportu, kulturi, što u omladinskom radu, zdravstvu ili zaštiti životne sredine. U bazi ove platforme je preko 500 volontera, a do sada je ukupno ostvareno preko tri hiljade volonterskih sati. U dvorcu Eđšeg je tim povodom održana Konferencija „Energija volontiranja“ sa idejom da se prikažu dosadašnji rezultati platforme.\n„Pokazali smo da kada delimo resurse i, kao dve prestonice, radimo zajedno, možemo da napravimo trajne mehanizme, a sve u cilju unapređenja, što se tiče OPENS-a, omladinske politike u Novom Sadu. Nama je važno je da taj Novosadski volonterski servis bude deo omladinske politike. Cilj nam je da unapredimo sistem i izgradimo mehanizme tako da mladi ljudi vide boljitak od strane sistema koji postoji zbog njih, “ objašnjava koordinator OPENS-a Vukašin Grozdanović, dodajući da je važno napomenuti da je bilo puno volonterskih aktivnosti ove godine, koje i NVS uspeo da isprati. „Pokazali smo da jedan takav servis može da funkcioniše, radi i bude na usluzi raznim institucijama ili organizacijama i da treba da vidimo u narednom periodu kako to može postati jedan stalni gradski servis, koji je model da to postane trajno, održivo rešenje i da mi vidimo kako će se finansirati u budućnosti“.\n„Ko-menadžment je bitan i kada je reč o programu koje vode dve prestonice. Prirodno je da između dva procesa postoji niz tačaka preklapanja, ali i saradnje. I, upravo se u projektima na kojima sarađuju prestonice i pokazala potreba i sledeći prirodni partner u procesu. NVS je dugoročan projekat, samim tim to je i pra vi legat saradnje dve prestonice”, kaže koordinatorka razvojnih projekata u Fondaciji „Novi Sad 2021 – Evropska prestonica kulture“, Milica Rašković.


Laguna - Bukmarker - Književno veče sa Vanjom Bulićem u Mionici - Knjige o kojima se priča\nKnjiževno veče sa Vanjom Bulićem u Mionici\nBiblioteka „Milovan Glišić“ u Mionici priredila je 27. aprila književno veče u velikoj sali Kulturnog centra sa Vanjom Bulićem, poznatim novinarom, scenaristom i piscem. Bulić je u društvu Karla Astrahana, predsednika Udruženja umetnika Srbije, predstavio svoja književna ostvarenja, sa posebnim akcentom na pet knjiga u izdanju Lagune koje su dobile epitet najtraženijih. To su „Simeonov pečat“, „Jovanovo zaveštanje“, „Dosije Bogorodica“, „Viza za nebo“ i „Teslina pošiljka“, o kojoj je i bilo najviše reči.\n„Za ovih pet romana sam koristio istorijsku građu kao osnov za zaplete u kojima glavni junak novinar Novak Ivanović upada u lavirint međunarodnih intriga, tajnih organizacija, istorijskih nepravdi, zavera moćnika... U ’Teslinoj pošiljci’ izdvajaju se tri priče. Priča o novijoj istoriji Narodne biblioteke na Kosančićevom vencu, srušene u aprilskom bombardovanju Beograda 1941. godine, o Nikoli Tesli iz malo drugačijeg ugla i priča o svetskim vladarima iz senke koji žele da se domognu nacrta kontroverznih Teslinih ’zraka smrti’“, naglasio je između ostalog Vanja Bulić, ostavivši dovoljno prostora onima koji knjigu nisu pročitali da čitajući je dobiju odgovor na pitanja da li je nacrt Teslinog pronalaska uoči rata stigao u Srbiju i da li je neposredno pre bombardovanja iz Narodne biblioteke izmešten u manastir Blagoveštenje u Ovčarsko-kablarskoj klisuri, poznatoj kao Srpska Sveta gora.\nPrema Bulićevim rečima, sve što je u njegovim istorijskim trilerima vezano za istoriju i religiju jeste istina, a ostalo je plod mašte. Jedan od glavnih motiva da za svoje romane koristi istorijsku potku jeste želja da što više ljudi upozna istorijsko i kulturno blago srpskog naroda. Malo ljudi zna da je, recimo, „Miroslavljevo jevanđelje“ upisano u Uneskov program „Pamćenje sveta“, što je potvrda njegovog izuzetnog značaja i vrednosti za čovečanstvo. Takođe, bilo je reči i o intrigantnim činjenicama u vezi sa rušenjem zgrade Narodne biblioteke u kojoj je, smatra se, uništen knjižni fond od oko 500.000 svezaka neprocenjive vrednosti.\nTreba istaći i da je na samom početku književne večeri predsednik Opštine Boban Janković u ime Mioničana u znak dobrodošlice Vanji Buliću uručio bistu vojvode Živojina Mišića, što je u uvaženom gostu izazvalo posebne emocije budući da potiče iz istih krajeva iz kojih su i preci naslavnijeg Mioničanina.


Telekom Srbija | odgovornoposlovanje.rs\nOsnovana 1997, Telekom Srbija danas zauzima vodeću poziciju na tržištu telekomunikacija u Srbiji i svojim korisnicima omogućava jedinstveno i integrisano korisničko iskustvo. Poslujući u Srbiji pod okriljem brenda mts, kompanija pruža usluge iz oblasti mobilne i fiksne telefonije, multimedijalnih servisa i interneta. Uvođenjem novih usluga, primenom najsavremenijih tehnologija i prilagođavanjem potrebama potrošača, kompanija nastoji da omogući globalnu povezanost i da stvaranjem uslova za izvanrednu komunikaciju obogati život ljudi. Korporativnu prednost kompanije čini konvergencija servisa u oblasti telekomunikacija koja podrazumeva objedinjavanje telekomunikacionih usluga. Kontinuiranim ulaganjem u dalji razvoj i modernizaciju telekomunikacione infrastrukture, mreže i usluga, kompanija je u mogućnosti da uspešno odgovori na sve izazove, zahteve i očekivanja korisnika.\nKao nacionalna kompanije, prisutna u svom krajevima zemlje, Telekom Srbija već dugi niz godina gradi veze sa zajednicom koje ne počivaju samo na telekomunikacionoj infrastrukturi. Mreža dobrih društvenih inicijativa koje pokrećemo i onih koje podržavamo, iz dana u dan jača odnos poverenja sa našim zaposlenima, akcionarima, partnerima i društvom u celini. Na ovaj način, planiranim društveno odgovornim aktivnostima, nastojimo da deo svog poslovnog uspeha podelimo sa zajednicom, doprinoseći tako stvaranju boljeg društva za sve njegove članove.\nUtemeljivši svoje poslovanje na jasnim i zdravim ekonomskim i pravnim principima, kompanija teži sveobuhvatnom pristupu u domenu svog društveno odgovornog angažmana. Uz projekte koje pokreće samostalno i u saradnji sa partnerima, a koji su usklađeni sa strateškim opredeljenjem, kompanija podržava i brojne filantropske aktivnosti usmerene ka incijativama sa kojima deli zajedničke vrednosti, ciljeve i viziju.\nU fokusu društveno odgovornih aktivnosti Telekoma Srbija nalaze se mladi i obrazovanje, a ulaganjem u razvoj znanja i preduzetničkih veština kroz programe i konkurse koje vodimo, podstičemo nastajanje novih pokretača, nosilaca pozitivnih promena u društvu.\nBeograd 02. jun 2022. godine – Šesti ciklus projekta „Stvaramo znanje“, koji kompanija Telekom Srbija realizuje u saradnji sa Ministarstvom ...\nchat_bubble0 Comments visibility99 Pregleda\nČlanice, Edukacija, Filantropija, Telekom Srbija, Vesti\nČlanice, Filantropija, Telekom Srbija


Kočеvić: Ministarstvo saobraćaja uredbom zatvara 25.000 autoprevozničkih radnji, razmišljamo o ozbiljnom protestu | Priboj Online\nKočеvić: Ministarstvo saobraćaja uredbom zatvara 25.000 autoprevozničkih radnji, razmišljamo o ozbiljnom protestu\n20. aprila 2016. · by geek\t· in Društvo, Sve vesti.\t·\nPriboj, Prijepolje – Veliki broj privatnih autoprevoznika sa registrovanom autoprevozničkom radnjom suočeno je sa problemom koji je nastao usled novog zakona o autoprevoznicima kojim im se zabranjuje prevoz robe u međunarodnom transportu ka bivšim republikama SFRJ za koji do sada nisu bile potrebne takve dozvole.\nPrema rečima brojnih autoprevoznika ova odluka osvanula je na graničnim prelazima bez zvanične najave zbog čega su nastali zastoji u saobraćaju, a natovarena vozila koja su se našla na carinskim terminalima ne mogu se cariniti već ih vraćaju na istovar.\n„Ovo je ogroman problem, ja sam prevoznik 10 godina, sa pet vozila i šest radnika, za šta sam uredno plaćao dažbine i poreze svih ovih godina, međutim ovakva uredba nas je bacila na kolena“, kaže za Glas zapadne Srbije Muamer Kočеvić.\nPrema njegovim rečima, ovom uredbom dovedeni su do bankrota, jer su mnoge njegove kolege uzele vozila na lizing i zadužili se kod banaka, a država je na ovaj način onemogućila da rade posao koji su obavljali godinama i sve se dogodilo preko noći.\nKočović kaže da licencu koju država traži ne mogu da dobiju kao autoprevoznici već kao DOO .\n„Ako bi danas podneli zahteve potrebno je da prođe najmanje tri meseca za izdavanje rešenja. Postoji još jedan problem, a to je da zahtev za preregistraciju u DOO mogu da podnesu samo firme koje su starije od tri godine. Ko nema taj uslov jednostavno mora da zatvori firmu“, priča Kočević\nOn tvrdi da je ova uredba donešena 04. avgusta 2015. godine, a rok za prergistraciju je 12. februar 2017. godine i da autoprevoznici samim tim dobijaju licencu za međunarodni saobraćaj.\n„Sada smo zatečeni jer se sve ovo događa pre predviđenog roka, a Ministarstvo saobraćaja je na ovaj način zatvorilo ispostave carine za vozila koja nemaju tu licencu. To znači da za 25.000 ovakvih firmi ovo znači ključ u bravu i mi smo prinuđeni da ozbiljno razmišljamo o protestu“, kaže pribojski autoprevoznik.\n← Rekonstruisan košarkaški teren između škola u Novom Priboju\nFAP u petoj brzini, opstanak sve izvesniji →


Izvor\tTanjug\tdecembar 10, 2017\nEksperti iz cele Evrope saopštili su da uspeli da snime prirodan zvuk planete Zemlje koji im uspešno izmiče već decenijama.\nZa zvuk se zna još od 1959. godine, ali sve do 1998. stručnjaci nisu mogli da dokažu da je on stvaran. Svi dosadašnji pokušaji beleženja su propali jer je svaki snimljen na zemlji. Kako bi se zvuk "uhvatio", bilo je potrebno snimiti ga na samom dnu okeana.\nIstraživači iz Velike Britanije, Francuske i Nemačke proučavali su ovaj fenomen 11 meseci na dnu Indijskog okena, istočno od Madagaskara. Podaci su beleženi između 2012. i 2013. godine kada su stručnjaci napokon uspeli da lociraju lokacije na kojima je moguće čuti ovaj specifičan zvuk. Uprkos tome, zvuk je i dalje ostao nečujan ljudskom uhu, jer je frekvencija 10.000 puta niža od one na koju čulo sluha registruje. I pored novih zapažanja, još uvek nije poznato šta ga uzrokuje. Mnogi veruju da su u pitanju talasi koje pravi okean, dok ima i onih koji smatraju da ih prouzrokuju promene u atmosferi. Spar Veb sa Univerziteta u Kolumbiji je jedan od onih koji tvrdi da misteriozni zvuk proizvode talasi. "Zahvaljujući korišćenim instrumentima utrđeno je da se zvuk čuje sve vreme.\nPromene u atmosferi nastaju veoma sporo, pa ne mogu da budu uzrok“, ističe Veb. Ovakvi zvuci bi trebalo da pomognu naučnicima da dođu do novih saznanja o unutrašnjosti Zemlje. Veb dodaje da ih je moguće registrovati iz različitih delova sveta.\n« YouTube na proleće lansira novu muzičku platformu NASA najavila novo veliko otkriće! Kepler je otkrio NEŠTO zanimljivo! »


Nagrada PEČAT VREMENA za nauku i društvenu teoriju dodeljena MILORADU EKMEČIĆU - Печат - Лист слободне Србије\nПочетна/Култура/Nagrada PEČAT VREMENA za nauku i društvenu teoriju dodeljena MILORADU EKMEČIĆU\nNagrada PEČAT VREMENA za nauku i društvenu teoriju dodeljena MILORADU EKMEČIĆU\nУредништво 06/05/2011\tКултура 1. коментар\nŽiri za dodelu nagrade za nauku i društvenu teoriju „Pečat vremena“, u sastavu prof. dr Ratko Marković, prof. dr Mile Savić, mr Dragomir Anđelković, mr Vladimir Dimitrijević i Milorad Vučelić, na svojoj sednici održanoj u Beogradu 3. maja 2011. jednoglasno je doneo sledeću\nda se nagrada za nauku i društvenu teoriju „Pečat vremena“ dodeli istoričaru Miloradu Ekmečiću za knjigu „Dugo kretanje između klanja i oranja – Istorija Srba u novom veku (1492-1992)“, objavljenu 2009. godine, u izdanju kuće Evrođunti iz Beograda.\nDelo Milorada Ekmečića „Dugo kretanje između klanja i oranja – Istorija Srba u novom veku (1492-1992)“ nije samo sinteza naše novovekovne istorije već i briljantnog životnog dela ovog našeg uglednog istoričara i kao takvo ubedljivo zaslužuje nagradu „Pečat vremena“ za nauku i društvenu teoriju.\nU tom suštinski veoma kompleksnom naučnom, ali i literarano brižljiivo napisanom delu, na skladan način prelama se autorov ogromni naučno-istraživački opus. Ekmečić se decenijama studiozno bavio nacionalnim i socijalnim oslobodilačkim pokretima u BiH pa i na čitavom srpskom prostoru, politikom velikih sila prema Balkanu i ponaosob Srbima, jugoslovenskom idejom, nacionalnim pokretima Južnih Slovena i stvaranjem Jugoslavije, autoritarnim režimima, problemima agrarnih društava, demografskim kretanjima, ekonomskim i kulturnim razvojem srpskog naroda. Maestralna sinteza njegovih raznovrsnih studija, iz koje proističu temeljno zasnovani zaključci, pretočena je u knjigu „Dugo kretanje između klanja i oranja“. Reč je o sveobuhvatnom i kritičkom, jasno napisanom a dubinski utemeljenom delu, nezaobilaznom u istraživanju naše novovekovne i savremene istorije, kako od strane stručne javnosti tako i šire čitalačke publike, zainteresovane za našu povest i nacionalnu ideju. Iako ne mnogo većeg obima od parcijalnih monografskih istraživanja namenjenih stručnim krugovima, Ekmečić je na osnovu svog minulog rada, dao izvanredan opšti pregled naše istorije od kraja 15. veka pa skoro do naših dana. Kroz Ekmečićevu kapitalnu knjigu provejava jasna a naučno zasnovana misaona nit, a njome ne samo da nas na originalan način podseća na našu istoriju, pomaže da se snađemo u sadašnjici, već nas i navodi da razmislimo o budućnosti. Ovo delo čiji je naslov pozajmljen, odnosno nadahnut doslovnim citiranjem reči kojima je jedan period srpske istorije obeležio nobelovac Ivo Andrić, daje nam odgovore na važna pitanja iz naše prošlosti, ali na njihovim osnovama povećava i naš duhovni potencijal da doprinesemo boljoj budućnosti srpskog naroda i njegovih država.\nZnamenito istoriografsko delo „Dugo kretanje između klanja i oranja, Istorija Srba u novom veku“ akademika Milorada Ekmečića ovenčano je nagradom „Pečat vremena“, koju dodeljuje nedeljnik „Pečat“, saopštio je danas izdavač trećeg dopunjenog izdanja Evro-đunti.\nNaziv knjige „Dugo kretanje između klanja i oranja, Istorija Srba u novom veku (1492-1992)“, autor je preuzeo iz ocene dugog hoda srpske istorije koju je 1919. napisao književnik Ivo Andrić. To je nezaobilazno štivo za sve one koje zanima srpska istorija od XV veka do kraja XX veka, jer na slikovit, zanimljiv i prijemčiv način daje najkraću sintezu istorije jednog naroda koji je prelazio iz rata u rat, sa ralicama koje se nisu menjale za najmanje četiri veka.\nU novo izdanje uneti su novi, dosad nepoznati, detalji evropske i srpske istoriografije, jer je akademik ponudio sintezu nacionalne istorije u okviru opšte istorije sveta, na osnovu dugog istraživanja mnogih do nedavno nepoznatih izvora.\nAkademik Ekmečić (83) je vodeći živi istoričar srpskog naroda od kraja XVIII veka do stvaranja jugoslovenske države. Njegovo obimno istoriografsko delo odlikuje se izvanrednom naučnom utemeljenošću, smislom za istorijsku sintezu i originalnim metodološkim pristupima.\nU višedecenijskim traganjima za idejnim osnovama istorijskih procesa i dubljim istorijsko-filozofskim smislom zbivanja, on je u čuvenim polemikama i naučnim raspravama ispoljio snažnu erudiciju i superiornost istorijskog mišljenja.\nNAGRADU ČINE POVELJA I NOVČANI IZNOS OD 1.000.000 dinara\n07/05/2011 у 21:29\nKonačno,da jedan sjajan istoričar i čovjek dobije nagradu za izuzetno dobru i vrijednu knjigu.Sve najbolje i sve čestitke najboljem profesoru Miloradu Ekmečiću.Od njega sam naučila sve ono što jedan profesor može pružiti studentima, pa i više od toga.


Policija ispred kuće Stanivukovića\npetak, 11 avgust 2017 16:02\nOdbornik Draško Stanivuković (PDP) zaradio je prekršajnu prijavu, jer je prepodne na zaustavnoj traci na ulici u blizini zgrade Vlade RS u Banjaluci održao konferenciju za medije.\n"Tako je to kad govorite istinu", napisao je Stanivuković na svom fejsbuk profilu.\nDodao je da su mu pred kućom 3 patrole i 12 policajaca.\n"S obzirom na to da sam zbog jutros dao izjavu za medije u dijelu ulice koja nije namenjena za saobraćaj, danas je 12 službenika MUP RS došlo da mi uruči prekršajni nalog! Koja je potreba i smisao da 12 naoružanih policajaca sa 3 automobila dolazi pred moju kuću i plaši mi majku i baku?! Da li se neko plaši istine?! Da li misle da će mene tim preplašiti?! Ili možda svakodnevnim prijetnjama telefonom koje dobijam sa zaštićenih brojeva", izjavio je Stanivuković za "EuroBlic".\nStanivuković je na pres konferenciji govorio o ultimatumu postavljenom Vladi RS da se ograniči kupovina službenih vozila na 60.000 KM ili će u suprotnom organizovati još masovnija okupljanja nezadovoljnih.\n"Policijski službenici Policijske stanice za bezbjednost saobraćaja Banjaluka prekršajnim nalogom sankcionisali su D.S.(1993) iz Banjaluke, zbog počinjenog prekšaja iz člana 105. Zakona o osnovama bezbednosti saobraćaja na putevima u BiH, jer je pomenutog dana u ulici Olimpijskih pobjednika ometao nesmetano odvijanje saobraćaja", saopšteno je iz policije.\nZanimljivo je da se u neposrednoj blizini zgrade Vlade RS neometano parkiraju i automobili, ali da pripadnici policije rijetko kada intervenišu zbog toga, piše "Euro Blic".


Sve publikacije, Odbranom u EU\nVaša lokacija / Beogradski centar za bezbednosnu politiku / Publikacije / Sve publikacije / Odbranom u EU /\nTeme: Regionalna bezbednosna saradnja, Vojska\nBroj preuzimanja: 559\nUkoliko želi da ubrza proces evropske integracije i da nadoknadi izgubljeno vreme Srbija nesumnjivo treba da, mnogo pre sticanja punopravnog članstva, otpočne i svoju odbrambenu integraciju u EU. Jedan od načina da to učini jeste da u periodu između 2010. i 2020. godine zajedno sa ostalim državama razvije borbenu grupu Zapadni Balkan.\nUprkos nedavno postignutom pomaku, proces evropske integracije u Srbiji i dalje teče dosta sporo. Države Centralne i Istočne Evrope potpisale su sporazum o pridruživanju sa EU samo godinu dana nakon demokratskih promena, a kandidaturu za učlanjenje podnele su četiri ili pet godina nakon toga. Hrvatska je takođe samo godinu dana nakon svojih demokratskih promena potpisala Sporazum o stabilizaciji i pridruživanju, kandidaturu za učlanjenje je podnela 2003, a dobila već 2004. godine. Srbija očigledno dosta kaska. Sporazum o stabilizaciji i pridruživanju potpisala je osam godina nakon političkih promena, a status kandidata steći će u najboljem slučaju početkom 2011. godine, dakle punih jedanaest godina nakon demokratskih promena.\nUzroci sporog kretanja Srbije ka EU delom se nalaze izvan, a delom unutar Srbije. Što se tiče spoljnih uzroka, njih je nekoliko. Najpre to je zamor od proširenja nastao nakon velikog praska 2004. godine kada je u EU ušlo deset novih država. Zatim proširenje je usporeno i usled okretanja Unije unutrašnjim institucionalnim reformama koje su realizovane stupanjem na snagu Lisabonskog sporazuma krajem 2009. godine. Poslednji spoljni uzrok koji je opteretio proširenje su najpre svetska ekonomska, a zatim i evropska monetarna kriza koja još uvek zaokuplja dobar deo evropske pažnje i energije.\nMeđutim, uzroci sporog kretanja Srbije ka EU se dobrim delom nalaze i unutar nje same. Veći deo aktuelne političke elite ima opravdanje da je teško postautoritarno i postkonfliktno stanje u društvu nasledio od Miloševićevog režima. Ipak, sporost evropske integracije je zasluga i politike koja je vođena od 2000. godine do danas. Reforme su sprovođene izuzetno sporo, a reformski proces je u nekoliko navrata u potpunosti zaustavljan. Spoljna politika Srbije bila je često reaktivna i introvertna, a njena bezbednosna politika neodređena i na momente šizofrena. Ukoliko se nastavi ovim tempom postoji opasnost da jaz između EU i Srbije, umesto da se smanjuje, počne da se povećava. Frustracija zbog neostvarenih ciljeva kod građana i odlučioca može razviti apatiju u odnosu na EU što bi moglo u potpunosti da paralizuje reforme. Zbog toga je od izuzetne važnosti preuzeti inicijativu i pokrenuti potencijale koji su do sada u procesu evropske integracije ostali neiskorišćeni. Jedan od njih je sistem odbrane.\nOdbrambene integracije u EU\nVeć skoro dvadeset godina EU nije samo moćan ekonomski blok već i sve značajniji globalni bezbednosni akter. Šta više, ona je u poslednjih nekoliko godina munjevito razvijala normativni okvir, institucije i sposobnosti svoje Zajedničke bezbednosne i odbrambene politike. U decembru 2003. godine je usvojena Evropska strategija bezbednosti, a od 2004. godine funkcioniše i Evropska odbrambena agencija. U poslednjih sedam godina EU je poslala čak 23 civilne i vojne misije na tri kontinenta. Poslednja u nizu je protiv piratska pomorska operacija ATALANTA uz obalu Somalije. Lisabonski sporazum je uveo mnoge novine u ovu oblast, između ostalog obavezu međusobne pomoći u slučaju spoljnog napada kao i mogućnost pojačane odbrambene integracije između manjeg broja zainteresovanih država. Time su širom otvorena vrata za razvijanje multinacionalnih borbenih grupa za brzo reagovanje u kriznim situacijama. Petnaest ovakvih borbenih grupa je već razvilo punu operativnu sposobnost, od kojih su po dve u svakom trenutku dežurne u trajanju od šest meseci. Sve ovo predstavlja zapanjujući napredak za jednu organizaciju koja se do pre samo dvadeset godina uopšte nije bavila odbranom i bezbednošću.\nNažalost, ovaj razvoj je u Srbiji do skora bio gotovo u potpunosti neopažen. Osim nekolicine stručnjaka koji su ukazivali na značaj ove oblasti za proces evropske integracije i sporadičnih političkih izjava, u Srbiji do sada nije gotovo ništa urađeno u ovom pravcu. Šta više, Srbija se i dalje nalazi na samom začelju kolone u regionu po pitanju uključenosti u evropske odbrambene integracije. Hrvatska, Makedonija, Crna Gora i Albanija već uveliko učestvuju u civilnim i vojnim misijama EU, a od 2012. godine učestvovaće i u njenim borbenim grupama. Ovakva pasivnost manje bi zabrinjavala da Srbija nije među najneaktivnijim članicama programa Partnerstva za mir i da nije jedina država u regionu koja se ne kreće ka članstvu u NATO.\nNa sreću, politika je veština mogućeg. Uz malo veštine, Srbija bi mogla da otpočne intenzivnu odbrambenu integraciju u Zajedničku bezbednosnu i odbrambenu politiku i time neutralizuje skeptične tonove na obe strane. Uz snažnu političku volju i jasnu viziju Srbija može da ode i korak dalje od toga. Ona može da pokrene regionalnu inicijativu i udruži snage sa svojim susedima koji se na putu ka Briselu suočavaju sa sličnim izazovima.\nBorbena grupa Zapadni Balkan\nIako proaktivan pristup oblasti odbrane i bezbednosti nije formalna obaveza države koja još nije postala ni kandidat za članstvo on bi predstavljao snažan spoljno-politički adut Srbije u procesu evropske integracije. Ona bi time pokazala da može da bude konstruktivan partner kao i da može da doprinese bezbednosti Evrope. Ukoliko želi da ubrza proces evropske integracije i da nadoknadi izgubljeno vreme Srbija nesumnjivo treba da, mnogo pre sticanja punopravnog članstva, otpočne i svoju odbrambenu integraciju u EU. Jedan od načina da to učini jeste da u periodu između 2010. i 2020. godine zajedno sa ostalim državama razvije borbenu grupu Zapadni Balkan. Stvaranjem zajedničke borbene grupe države Zapadnog Balkana bi učinile simboličan gest ne samo istorijskog pomirenja među narodima na ovom prostorima već i nagoveštaja nove ere u kojoj bi region od bezbednosnog tereta za EU prerastao u bezbednosni dobitak.\nStvaranje borbene grupe Zapadni Balkan ima nekoliko prednosti. Prvo, kulturne i jezičke sličnosti koje postoje na Zapadnom Balkanu bi olakšale komunikaciju unutar borbene grupe. Jezička interoperabilnost je izuzetno važan kohezioni faktor svake međunarodne vojne integracije. Iz iskustva je poznato da čim opali prvi metak svako počne da priča na svom jeziku, što u ovom slučaju ne bi bio problem. Drugo, učestvovanje u mnogobrojnim regionalnim inicijativama, članstvo u programu Partnerstvo za mir i prihvatanje NATO standarda učiniće ove vojske tehnički i organizaciono interoperabilnim. Iako su njihove doktrine nacionalno obojene, činjenica da je nekoliko vojski Zapadnog Balkana izraslo iz bivše JNA, u izvesnoj meri utiče na sličnost u obuci. Pri tom, vojske na Zapadnom Balkanu koriste slično naoružanje i vojnu opremu, koji su u dobroj meri nasleđeni od JNA. Treće, ovakav regionalni pristup doprineo bi razvoju međusobnog poverenja između nekada zaraćenih strana. Baš kao što je francusko-nemačka brigada osnovana 1987. godine predstavljala simbol ujedinjene Evrope, tako bi i Borbena grupa Zapadni Balkan mogla da predstavlja simbol trajnog pomirenja država i naroda regiona integrisanog u EU. Osim toga, ovakav angažman doprineo bi integraciji odbrambene industrije, usaglašavanju zajedničkih programa modernizacije i nabavke naoružanja i vojne opreme. Zajedničko iskustvo u oblasti odbrambene politike pozitivno bi uticalo na jačanje poverenja kako unutar Zapadnog Balkana, tako i između zemalja Zapadnog Balkana i EU. Multinacionalna borbena grupa, sastavljena od nekada zaraćenih strana, mogla bi da predstavlja izuzetno snažan simbolični doprinos Zajedničkoj bezbednosnoj i odbrambenoj politici EU. Time bi EU ojačala svoju poziciju „meke super sile“, koja je u stanju da ratom zahvaćene regione transformiše u bezbednosne zajednice, a „neuspešne države“ u uspešne demokratije.\nReči u dela\nProaktivna politika Srbije u odnosu na Zajedničku bezbednosnu i odbrambenu politiku mogla bi da ubrza integraciju Srbije u EU. Stvaranje Borbene grupe Zapadni Balkan utišalo bi skeptične tonove u Evropi, omekšalo tenzije u regionu i doprinelo prevazilaženju kako zamora od proširenja tako i apatije u odnosu na EU. Još značajnije, time bi bili postavljeni temelji bezbednosne zajednice na Zapadnom Balkanu, i samim tim «bezbedne Evrope u boljem svetu». Realizacija vizije Borbene grupe Zapadni Balkan do 2020. godine bila bi u najboljem interesu ne samo Republike Srbije i ostalih država Zapadnog Balkana, već i u interesu celokupne Evropske unije. U poslednjih nekoliko godina, beskrajno puta smo čuli kako vojska ne služi samo za odbranu zemlje već kako ona predstavlja i moćan spoljno-politički instrument. Do sada su za ovu teoriju verovatno čuli i vrapci na Tašmajdanu. Vreme je da se teorija pretvori u praksu, a reči u dela.


Predstavljena nova generacija Ford Mondea - AUTO INFO\nGrand Motors, generalni uvoznik, distributer, prodavac i serviser putničkih i lakih komercijalnih vozila Ford, danas je u Beogradu novinarima i nekim od VIP kupaca zvanično predstavio novu generaciju modela Mondeo.\nNovo „izdanje“ Mondea, osim blagim dizajnerskim osveženjima, pobuđuje veliko interesovanje i zbog brojnih inovativnih tehnologija koje je Ford primenio u ovom modelu – recimo, to su adaptivna LED svetla koja noćne vožnje čine lakšim, potom unapređen aktivan sistem pomoći pri parkiranju (automatsko paralelno parkiranje, isparkiravanje i uporedno parkiranje), sigurnosni pojasevi sa vazdušnim jastucima na zadnjim sedištima, kao i napredan SYNC sistem druge generacije.\nPrvi u Evropi, u novom Mondeu Ford „lansira“ jedno od vrhunskih tehnoloških dostignuća: LED adaptivne farove koji koriste dnevno svetlo – oponašaju njegovu bistrinu pomoću posebnog sistema, prilagođavajući ugao svetala i njihov intenzitet kako bi se svetlost farova prilagodila okruženju. Ovaj sistem može da odabere jedan od sedam mogućnosti podešavanja u zavisnosti od brzine kojom se kreće automobil, uslova spoljnog svetla, ugla upravljanja, udaljenosti od vozila koja su na putu ispred i aktivacije brisača stakala.\nNovu generaciju Mondea odlikuje i unapređena verzija aktivnog asistiranja pri parkiranju, sa funkcijom vertikalnog parkiranja, što omogućava vozačima da za parkiranje iskoriste i mala, ali ipak odgovarajuća mesta, da se vozilo kreće unazad bez korišćenja vozačevih ruku, kao i da se automobil parkira na mestima koja su paralelno uz put ili im je pristup ograničen drugim automobilima.\nUnapređeno parkiranje je podržano i sistemom za isparkiravanje, koji, uz asistenciju vodiča na ekranu i audio upozorenje o preprekama koje se nalaze sa svih strana vozila, omogućava vozačima da bezbednije i lakše izađu sa parking mesta, ali i da lakše obave operacije bočnog parkiranja.\nFord Mondeo se oprema SYNC sistemom druge generacije koji vozačima omogućava da njime upravljaju koristeći jednostavne zvučne komande i ekran od osam inča u visokoj rezoluciji. Povezivanje je moguće uz pomoć Bluetooth konekcije, USB kabla i SD kartica. Brojne mogućnosti sistema ilustruju se, na primer, situacijom kada vozać želi da se doveze do najbližeg restorana: dovoljan je jednostavan pritisak na zvučno dugme i izgovor glasovne komande, poput “Gladan sam”, pa će sistem ponuditi listu restorana koji se nalaze u blizini, a Michelin vodič pomoći vozačima da se opredele za neki od ponuđenih ugostiteljskih objekata. Nakon toga sistem će, konekcijom putem telefona, sam „pozvati“ restoran i rezervisati sto.\nKontrola navigacije je takođe pojednostavljena. Umesto da izgovaraju adresu u fazama, korisnici mogu da izgovore celu adresu odjednom, kao i da selektuju muziku iz priključenog MP3 uređaja tako što pitaju SYNC 2 da pusti muziku određenog umetnika ili traženu numeru.\nMondeo je među prvim automobilima u Evropi koji će, kasnije tokom ove godine, biti opreman novim sigurnosnim pojasevima s inovativnom kombinacijom vazdušnog jastuka i klasične funkcije pojasa za vezivanje. Konstruisan je da umanji povrede glave, vrata i grudnog koša za putnike na zadnjim sedištima, a tamo najčešće sede deca i stariji putnici koji su podložniji povredama prilikom takvih nezgoda. U slučaju nesreće, pojas se rapidno širi kako bi raspršio (disperzovao) silinu udara i postigao čak do pet puta bolju zaštitu ugroženih putnika u poređenju sa klasičnim sigurnosnim pojasom.\nMondeo nove generacije se u Grand Motorsovoj i mreži ovlašćenih prodajno-servisnih parntera nudi po početnoj ceni od 21.930 vera (sa svim dažbinama), koliko košta verzija sa četvora vrata, Trend paketom opreme i 1,5-litarskim EcoBoost motorom sa 160 KS, „sparenim“ sa šetsotepenim ručnim menjačem. Isto vozilo, ali pokretano 1,6-litarskim turbo dizelom sa 115 KS, „staruje“ s cenom od 22.420 evra.


Smanjiti zavisnost od fosilnih goriva, solarne elektrane najbolja opcija | Pirot vesti\nPočetna/Lokalna samouprava/Smanjiti zavisnost od fosilnih goriva, solarne elektrane najbolja opcija\nU skladu sa projektom “Solarni paneli i škole” Energetska zadruga “Elektropionir” održava niz predavanja za učenike, profesore škola i građane Pirota o značaju obnovljivih izvora energije i solarnim elektranama. Ovo je prvi projekat ove vrste u Srbiji, a pokrenula ga je Fondacija za otvoreno društvo iz Beograda, u saradnji sa Ministarstvom rudarstva i energetike, gradom Pirotom i opštinom Veliko Gradište. Energetska zadruga “Elektropionir” nastala je sa idejom da bude jedan od ključnih aktera u osnaživanju običnih ljudi da aktivnije učestvuju u tranziciji srpskog energetskog sektora na obnovljive izvore energije.\nSaša Petrović, član Energetske zadruge “Elektopionir”, smatra da je neophodno na adekvatan način regulisati odnose imeđu EPS – a i individualnih proizvođača električne energije pomoću solarnih panela. Tek pre nekoliko nedelja, u skladu sa novim Zakonom o obnovljivim izvorima energije, prvi put je puštena u rad solarna elektrana jednog domaćinstva. Petrović kaže da sama procedura na papiru nije komplikovana, ali u praksi se nailazi na niz problema.\n“Sam Zakon, koji je usvojen prošle godine, je odličan, ali njegova implementacija u praksi je spora i ono što je najveći problem jeste da EPS, kao glavni za operativni rad mreže i puštanje solarnih elektrana u pogon, koči ceo proces, zato što to zahteva potpuno prilagođavanje rada elektrodistribucije novom modelu. Solrani paneli su nepredvidljivi u stvaranju energije, što zavisi od sunčanih dana, varijabilna je proizvodnja, postoje amplitude i njima je jako teško da operativno prime struju kada se proizvodi i to zahteva dalekosežne sistemske promene da bi uopšte cela ta priča oko solarnih panela mogla da zaživi” – smatra Petrović.\nPetrović je dodao da situacija u Ukrajini najbolje pokazuje kolika je zavisnost od fosilnih goriva i šta znači kad određena država nema energetski suverenitet i ne može da ispuni energetske porebe svog naroda. Evropska unija izdala je potpuno novi akt koji predviđa višestruko povećanje sredstava za ulaganje u obnovljive izvore energije baš sa idejom da se smanji zavisnost od fosilnih goriva. U svemu tome solarna proizvodnja struje je najbolja opcija jer je reč o čistoj i jeftinoj energiji. Država mora da otvori prostor za građane da postanu punopravni učesnici energetske tranzicije i da koriste benefite solarne energije, da svaki građanin može da postane proizvođač električne energije i to bi trebalo da bude starteški interes Vlade Republike Srbije, rekao je Petrović.\nFrancuski investitor zainteresovan za izgradnju Solarne…\nZavojsko jezero:Kradu solarne panele!\nenergetska zadruga elektropionir istaknuto saša petrović solarna elektrana solarni paneli\nProglašeni najbolji učenici-sportisti


Jedan od razloga su tenzije nastale usled trgovinskog rata između dve zemlje i carina na kineske proizvode koje je uvela administracija predsjdnika Donalda Trampa.\nKineski putnici sve više se opredeljuju za Evropu\nProcenat odbijenih prijava za američku vizu za posetioce iz Kine u porastu je poslednjih pet godina i u 2018. je dostigao 17 odsto, što je najviše od 2012. godine. "Kineski putnici su svesni ove promene politike i njihova reakcija je da manje apliciraju. Ovo potencijalno stvara začarani krug za američku turističku industriju u kom se broj prijava (za vizu) smanjuje a procenat odbijanja raste", navodi portal.\nKako se navodi, dok SAD odbija da izda vizu sve većem broju Kineza, sa kineskim pasošem je sve lakše putovati negde drugo u svetu. "U tom kontekstu, cena prijavljivanja za američku vizu od 160 dolara – koja se naplaćuje bez obzira da li će biti odobrena – postaje još neprivlačnija", navodi "Jing Travel".


RTS :: Vulin: Ako je Komšiću stalo do BiH, neka poštuje Dejtonski sporazum\nPolitika Vulin: Ako je Komšiću stalo do BiH, neka poštuje Dejtonski sporazum\nutorak, 18. feb 2020, 18:24 -> 19:02\nSrbija je čuvar Dejtonskog mirovnog sporazuma i njen predsednik može uvek da iznese stav o svemu što krši taj sporazum, poručio je ministar odbrane Aleksandar Vulin, reagujući na optužbe predsedavajućeg Predsedništva BiH Željka Komšića da Aleksandar Vučić "podriva BiH".\nAleksandar Vulin je rekao da Željko Komšić, koji je optužio Aleksandra Vučića da "podriva BiH", ne kaže šta je problem u Vučićevom savetu srpskom članu Predsedništva Miloradu Dodiku da sve radi legalno.\nVulin dodaje da Komšić u pozivu na poštovanje zakona vidi ono što niko drugi ne može da vidi – potkopavanje BiH, navodi se u saopštenju Ministarstva odbrane.\n"Ako Komšić poštuje ustav BiH, onda neka najpre prestane da priča o nezavisnom Kosovu, neka ne daje izjave koje nije usaglasio sa druga dva člana Predsedništva BiH i neka Republiku Srpsku počne da tretira kao deo Dejtonske BiH a ne genocidnu tvorevinu", poručio je Vulin.\nMinistar je istakao da je Srbija čuvar Dejtonskog sporazuma i da njen predsednik može uvek da iznese stav o svemu što krši taj sporazum ili što destabilizuje BiH, a odluka Ustavnog suda kojom se Republici Srpskoj oduzima zemlja i vlast, "baš to čini".\n"Sledeći put pre nego što Komšić i pomisli da izgovori Vučićevo ime, neka najpre spremi odgovor u kome se kaže ko je pokušao da ga ubije u Srebrenici, i koja su imena nalogodavca i izvršioca pokušaja ubistva Aleksandra Vučića. Dok to ne izgovori, slobodno može da ućuti", zaključio je Vulin.\n(utorak, 18. feb 2020, 20:06) - anonymous [neregistrovani]\n13° C 10° C 13° C 13° C 8° C 0° C


Neverovatno šta stoji na samom početku ove knjige: HEMIJSKA LABORATORIJA NEZAPOSLENIMA ULAZ DOZVOLJEN A ZAPOSLENI SU I TAKO VEĆ UNUTRA Za one koji se opredele da uđu u Hemijsku laboratoriju čeka ih nekoliko dana eksperimentisanja na 150 ...\nMašta i sama mašta – to je suština ove knjige. Baš se može reći da knjiga kipti od maštovitih pitanja i još maštovitijih rešenja. Kroz nju defiluju carevi, kraljevi, iz istorije poznati mudri ljudi, obični bezimeni ljudi, i svi sa nekim problemima ...\nZa podsticanje dečjeg razvoja i kretivnosti: 3-4 godine. Četvrta knjiga u seriji za decu namenjena je mališanima u uzrastu treće i četvrte godine. Podstičite vaše dete na učenje i kreativnost kroz niz zabavnih aktivnosti koje sadrži ova ...


A šta kada nasilje sprovodi država? – ON-OFF\nA šta kada nasilje sprovodi država?\nPrema statističkim podacima svaka druga žena u Srbiji preživi neki oblik nasilja, a nasilje često ostaje „nevidljivo“ sve dok se ne desi tragičan ishod. Iako žene najčešće zlostavljaju njihovi bivši i sadašnji partneri, treba ukazati da nasilje nad ženama sprovodi i država.\nAko ste žena, a pri tom imate i neki oblik invaliditeta država može dovesti u pitanje vašu podobnost da budete majka te vam postaviti dodatne uslove kako biste „dokazali“ da možete brinuti o svom detetu. Međutim, ako su vaše teškoće intelektualne ili psihosocijalne prirode možete završiti iza zaključanih vrata, biti lišeni svih svojih prava, a vašu decu mogu dati usvojiteljima bez vašeg znanja i saglasnosti.\nU Srbiji 18.250 osoba živi u nekom obliku kolektivnog smeštaja, a preko 11.000 osoba ima neki oblik invaliditeta. Iako polovinu ovih osoba čine devojčice i žene, ne postoji sveobuhvatno istraživanje o položaju žena i devojčica sa invaliditetom u rezidencijalnim i psihijatrijskim ustanovama.\nMeđunarodni i nacionalni zakoni i politike u vezi sa osobama sa invaliditetom istorijski su zanemarivali rodni aspekt, dok su zakoni i politike koji se bave ženama tradicionalno zanemarivali invaliditet. Zbog toga se održavala situacija višestruke i intersekcijske diskriminacije žena i devojčica sa invaliditetom.\nOpštim komentarom br. 3,1 Komitet za prava osoba sa invaliditetom ukazuje na posebno težak položaj žena i devojčica sa invaliditetom i na prepreke sa kojima se susreću u svim oblastima javnog i privatnog života. Komitet je posebno izrazio zabrinutost u vezi sa nasiljem, seksualnim i reproduktivnim zdravljem i diskriminacijom žena i devojčica sa invaliditetom.\nŽene sa invaliditetom u većem su rziku od nasilja, eksploatacije i zlostavljanja u odnosu na širu populaciju žena, a nasilje može biti interpersonalne, institucionalne i/ili strukturalne prirode. Pojedini oblici nasilja mogu se smatrati okrutnim, nehumanim, ponižavajućim postupanjem i kažnjavanjem, u skladu sa međunarodnim konvencijama.\nIzbori žena sa invaliditetom, posebno žena sa intelektualnim i psihosocijalnim invaliditetom često se ignorišu, oduzima im se poslovna sposobnost, čime im se ukidaju sva ljudska prava i povećava rizik od nasilja i institucionalizacije. Postoje brojna istraživanja koja ukazuju da institucionalizacija može da izloži osobe sa invaliditetom nasilju i zlostavljanju, a u posebnom riziku su žene. Oblici rodno specifičnog nasilja mogu biti, između ostalog, nasilna i/ili nevoljna trudnoća ili sterilizacija, kontracepcija i abortus bez slobodnog i informisanog pristanka. Seksualno uznemiravanje i seksualno nasilje takođe spadaju u oblike rodno specifičnog nasilja kojem su žene sa invaliditetom u institucijama izložene, a ono može da se poveća prinudnom kontracepcijom i sterilizacijom jer u tim slučajevima neće doći do trudnoće kao posledice seksualnog nasilja, što dodatno otežava njihovo dokumentovanje.\nŽene sa invaliditetom suočavaju se stereotipima i diskriminacijom u smislu da se često sumnja u verodostojnost njihovih izjava i do odbacivanja njihovih prijava. Sve ovo može dovesti do nekažnjivosti i nevidljivosti problema, što omogućava da nasilje i dalje traje. Pored toga, žene sa invaliditetom ponekad se boje da prijave nasilje jer su zabrinute da bi mogle da izgube neophodnu podršku. Situacija je dodatno otežana za žene u institucionalnom okruženju jer su počinioci svesni da je mali rizik od otkrivanja dela i kažnjavanja, s obzirom da je ovim ženama veoma otežan pristup vaninstitucionalnim uslugama podrške.\nU svojim Zaključnim zapažanjima o Srbiji,2 Komitet za prava osoba sa invaliditetom izrazio je zabrinutost povodom položaja osoba sa invaliditetom i ostvarivanja određenih prava, uključujući i zabrinutost zbog položaja žena sa invaliditetom, zbog čega je Srbiji uputio niz preporuka.\nPosebno je problematočno to što staratelj kod žena lišenih poslovne sposobnosti može da odobri medicinsku meru, uključujući i sterilizaciju, bez pristanka te žene. Pored toga, osobe sa invaliditetom koje su lišene poslovne sposobnosti mogu protiv svoje volje biti podvrnute kontraceptivnim tretmanima, abortusima, sterilizaciji, naučnim istraživanjima, terapiji elektrošokovima i psihohirurškim intervencijama. Takođe, veoma zabrinjava i to što se žene sa invaliditetom, posebno žene sa intelektualnim i psihosocijalnim invaliditetom, razdvajaju od dece i proglašavaju nepodobnim majkama na osnovu svog invaliditeta (lišenje poslovne sposobnosti, lišenje roditeljskog prava).\nSvaki oblik nasilja nad ženama je neprihvatljiv, uključujući i nasilje nad ženama sa invaliditetom u rezidencijalnim i psihijatrijskim ustanovama, koje su nevidljive u društvu a izložene su različitim oblicima nasilja. Neophodno je da država obezbedi obuku zaposlenih u socijalnoj i zdravstvenoj zaštiti i drugim relevantnim resorima, kao i da kreira javne politike i usvoji propise koji su adekvatni za sprečavanje, zaštitu i efikasno kažnjavanje učinilaca fizičkog, psihičkog i seksualnog nasilja, bez obzira na to ko je počinilac i bez obzira na to da li žrtva ima invaliditet i da li je smeštena u instituciju.\nUz podršku Fonda Ujedinjenih nacija za suzbijanje nasilja nad ženama, a u okviru projekta „Deinstitucionalizacija i sprečavanje nasilja nad ženama sa invaliditetom u rezidencijalnim ustanovama“\nZaključna zapažanja Komiteta za prava osoba sa invaliditetom u vezi sa Inicijalnim izveštajem Republike Srbije o primeni Konvencije o pravima osoba sa invaliditetom, CRPD/C/SRB/CO/1, maj 2016. godine.


source.ba | Šaban Šaulić sam napustio smrskano auto i ušao u vozilo Hitne pomoći, ali mu kasnije pukla srčana aorta\nTužilaštvo u Njemačkoj naložilo je obdukciju tijela pjevača Šabana Šaulića u četvrtak, o čemu je obaviješteno Ministarstvo vanjskih poslova Srbije, prenosi danas beogradski Kurir.\nPrema informacijam Kurira, Šaban je poslije udesa na auto-putu kod Bielefelda sam izašao iz smrskanog automobila i ušao u sanitet.\nMeđutim, od udarca pukla mu je srčana aorta, a usljed komplikacija preminuo je u bolnici. Poslije obavljene obdukcije biće poznato više detalja, prenosi Kurir.\nPrema pisanju Kurira, država Srbija će preko Ministarstva spoljnih poslova organizovati transport tijela od Njemačke do Beograda.


Ursula von der Leyen stigla u Predsjedništvo BiH, dočekali je Komšić, Džaferović i Dodik | Trend Radio Velika Kladuša\nUrsula von der Leyen stigla u Predsjedništvo BiH, dočekali je Komšić, Džaferović i Dodik\nPredsjednica Evropske komisije Ursula von der Leyen stigla je u Sarajevo, tačnije u zgradu Predsjedništva Bosne i Hercegovine gdje je održan sastanak sa članovima “kolektivnog šefa države”.\nPredsjednicu Evropske komisije dočekali su svi članovi Predsjedništva uključujući predsjedavajućeg Predsjedništva Željka Komšića, te članove Predsjedništva Šefika Džaferovića i Milorada Dodika.\nTokom sastanka s članovima Predsjedništva BiH predsjednica Evropske komisije razgovarala je o aktuelnim političkim problemima u BiH, ali o putu ka EU.\nNakon sastanka sa Ursulom von der Leyen, novinarima se obratio član Predsjedništva Bosne i Hercegovine Šefik Džaferović iznijevši detalje njihovog razgovora.\nNaglasio je da je riječ o prijateljskom sastanku i sastanku podrške kada je riječ o evropskom putu BiH i unapređenju funkcionalnosti u samoj državi.\n“Predsjednica Evropske komisije je prvi put u BiH. Znali smo da ona snažno podržava naš evropski put, a i svih država Zapadnog Balkana”, rekao je on.\nDžaferović je naveo kako Von der Leyen zna da je u BiH u stanju blokade, ali i da ona očekuje da to bude odblokirano.\nJedna od važnih tema razgovora je bila ekonomska podrška BiH, a Džaferovića je interesovalo da li je EU još uvijek zainteresovana za ideju “Otvorenog Balkana” koja je dogovorena u okviru Berlinskog procesa na samitu u Sofiji, međutim nikada nije došlo do značajnije realizacije.\n“Interesovalo me je kako tu stvari stoje i koje je njeno viđenje. Prije toga smo govorili o ‘Mini šengenu’, a zatim je EU došla sa tom idejom ‘Otvorenog Balkana’ koja ima iste principe kao i Šengen, međutim to neko blokira. Dobio sam odgovor da će te stvari biti provjerene detaljno i da će se vidjeti šta je s realizacijom”, rekao je on.\nNaglasio je kako se od zemalja regiona traži da se dogovore oko pitanja oko kojih je već postignut dogovor na tadašnjem sastanku u Sofiji kada su svi prihvatili ideju “Otvorenog Balkana”.\nDolazak predsjednice Evropske komisije na sastanak u Predsjedništvo nastavak je aktivnosti koje sprovodi Von der Leyen prethodnih nekoliko dana, a koje se tiču posjete zemljama Zapadnog Balkana i razgovora sa zvaničnicima Albanije, Sjeverne Makedonije, Kosova, Crne Gore, ali i BiH.\nUrsula von der Leyen je doputovala danas u popodnevnim satima u Bosnu i Hercegovinu gdje je prisustvovala otvorenju graničnog prijelaza Svilaj i novog mosta na granici s Hrvatskom.\nOtvorenje mosta Svilaj, a potom i graničnog prijelaza i puštanja u promet autoceste dužine 10-ak kilometara upriličeno je danas u poslijepodnevnim satima, a upravo je predsjednica Evropske komisije imala čast da prereže svečanu vrpcu na novom mostu Svilaj.\nUrsula von der Leyen je ranije istakla kako posjetama državama Zapadnog Balkana želi poslati snažan signal privrženosti Evropske unije procesu pridruživanja država Zapadnog Balkana ovom bloku.\n“To dugujemo svim mladim ljudima koji vjeruju u budućnost Evrope”, izjavila je tada Von der Leyen.


Dokumentarni film „Živi svet Vršačkih planina i Malog rita” Istaknut\nObjavljeno u septembar 28, 2015\nVršačke planine i Mali rit su dva najveća i najznačajnija zaštićena prirodna područja u opštini Vršac. Na ukupno 5.300 hektara čine jedinstvenu ekološku celinu, prostirući se istočno i severoistočno od Vršca, u neposrednoj njegovoj blizini. Živi svet ovog područja veoma je bogat i raznovrstan, sa ukupno 1.200 vrsta biljaka, više od 200 vrsta ptica i više od 35 vrsta vodozemaca i gmizavaca.\nMilivoj Vučanović – Mile, član je Prirodnjačkog društva „Gea“ i čuvar prirode u oba ova područja. Tokom terenskih obilazaka, Mile je kamerom beležio prirodne zanimljivosti i lepote, ali i vredne istraživačke i naučne nalaze. Od snimaka iz perioda 2008 – 2014. godine, u različita godišnja doba, napravio je autorski film „Živi svet Vršačkih planina i Malog rita“.


Dumanović: Izazvao sam paniku u službi - Društvo - Dnevni list Danas\nPočetna » Društvo » Dumanović: Izazvao sam paniku u službi\nCilj krivične prijave BIA je da se obeshrabre drugi pojedinci koji bi govorili o nezakonitom postupcima vlasti, smatra bivši pripadnik MUP-a\n2Piše: V. Jeremić 22. aprila 2021. 10.00 Izmenjeno: 10.01\nFoto: Stanislav Milojković; Foto: Maxresdefault\n– Ja jesam izazvao paniku, ali ne kod građana Srbije, kako to tvrdi BIA u svojoj prijavi, već u samoj agenciji. Ugled službe, koji sam svojim tvrdnjama navodno ugrozio, već decenijama u očima građana ne postoji, navodi Dumanović.\nUpitan da li očekuje da će po krivičnoj prijavi BIA biti pokrenut i krivični postupak, Dumanović odgovara da nije siguran, ali da pretpostavlja da će biti pozvan da da iskaz u tužilaštvu. On napominje da je osnov za podnošenje prijave apsurdan i da je svaka reč koju je izgovorio u emisiji „Utisak nedelje“ istinit.\n– Protiv mene se podnosi prijava zbog tvrdnje da BIA i SNS dele novac od droge, ali kada predsednik Srbije Aleksandar Vučić na RTS-u kaže da su prethodnih godina tri osobe koje su bile na merama nadzora ubijene, za tako nešto se ne podnosi prijava. Kod nas se krivično gone isključivo politički neistomišljenici vlasti, ističe Dumanović.\nKako dodaje, na samom suđenju, ukoliko do njega i dođe, neće morati posebno da dokazuje istinitost tvrdnje da SNS i BIA dele novac od droge, naglašavajući da su dokazi za to javno dostupni.\n– Dovoljan dokaz je slučaj Jovanjica, gde jedna optužnica tereti proizvodnju narkotika, a druga pripadnike obaveštajnih službi koji su tu proizvodnju obezbeđivali. Treba sačekati i videti presude, kao i da li ćemo dobiti odgovor po čijem nalogu su pripadnici službi obezbeđivali Jovanjicu, ističe Dumanović.\nAdvokat Rodoljub Šabić je komentarišući krivičnu prijavu koju je BIA podnela protiv Dumanovića istakao je da ona ne sadrži neophodne argumente i da deluje vrlo neubedljivo. On je za agenciju Beta naveo da se stiče utisak da je cilj prijave da se izvrši pritisak na Dumanovića ili sve druge koji ukazuju ili bi želeli da ukažu na sumnje u nezakonito postupanje ljudi iz vlasti.\n„Okrivljeni je u emisiji izričito rekao da svoje tvrdnje može i da dokaže. Očekivana i logična reakcija nadležnih bi bilo da ga pozovu da to i uradi, dakle da proveri činjenice i dokaze na koje se poziva, a ne da bez ikakve provere i odlaganja protiv njega podnese krivičnu prijavu“, naveo je Šabić dodajući da čak i da se utvrdi da su Dumanovićeve tvrdnje netačne, to samo po sebi ne bi bilo dovoljno za postojanje krivičnog dela koje mu se stavlja na teret.\n„Zakon jasno zahteva, ne kako BIA navodi u krivičnoj prijavi, da se to čini ‘sa ciljem’ nego da to zaista prouzrokuje posledice koje zakon predviđa – izazove paniku, nered ili osujeti sprovođenje odluka i mera državnih organa. U tekstu prijave, sem fraza nema ni jednog konkretnog navoda o nekoj od tih posledica“, navodi Šabić.\nBezbedonosno informativna agencija, BIA, Bratislav Gašić, Krivična prijava, Milan Dumanović, Rodoljub Šabić, tužbaBeograd\nCivilni odbor za zaštitu branitelja ljudskih prava i uzbunjivača reagovao na krivičnu prijavu protiv Dumanovića\n22. aprila 2021. u 11.17\nBravo gospodine Dumanovic! Svaka cast za Vasu profesionalnu i gradjansku hrabrost. Ocigledno je da se BIA vec dugo vremena bavi nenarodnim poslovima i sramotno je da ljudi iz te agencije cute. Otvaranje arhiva, lustracija i krivicno gonjenje svih koji su ucestvovali u nezakonitim poslovima je prva obaveza nove vlasti.\n22. aprila 2021. u 15.49\nZadivljena sam koliko je ovaj čovek profesionalac i hrabar! Ovo je budući ministar policije, kada budemo imali normalnu državu!


DRASTIČNE MERE STUPILE NA SNAGU: Od ponoći maske obavezne skoro svuda, kreće se u oštru borbu protiv korone | Novosti.RS\nTako u uredbi ministarstva zdravlja stoji da prilikom ulaska u javni prostor na zatvorenom, a tako i podzemni prolazi, mora da se nosi maska.\nUredba još ističe da prilikom ulaska na javna mesta na otvorenom mora biti držana distanca prema osobama koje ne žive u istom domaćinstvu, od najmanje jednog metra.\nUredbom je uvedena obaveza nošenja maski i u stanicama metroa, železničkim stanicama, tramvajskim stanicama, na aerodromima.\nKo se prilikom kontrole bude pozvao na zdravstvene razloge zbog kojih ne može da nosi masku moraće da ima potvrdu lekara koji ima licencu za rad u Austriji.\nUkoliko ugostiteljski objekat ima na raspolaganju više od 50 sedećih mesta od 1. novembra moraće da ima koncept prevencije, a moraće da ima i "kovid odgovorno lice".\nNovina je i da, nakon kraja radnog vremena, alkoholna pića neće smeti da se konzumiraju u okruženju od 50 metara od ugostiteljskog objekta, a to važi i za benzinske pumpe i imbise.\nTako najviše šest osoba uz šestoro maloletne dece može da prati neki skup u zatvorenom bez sedećih mesta, a na otvorenom 12 osoba i šestoro maloletne dece.\nTakođe uredbom su regulisane i probe, nastupi horova i muzičkih orkestara - kod amatera ubudcuhe će moći u zatvorenom da nastupa zajedno samo šest osoba, a na otvorenom 12, dok je kod profesionalnih muzičara obavezujući koncept prevencije, a ako broj učesnika prevazilazi u zatvorenom prostoru 50 i na otvorenom 100 ljudi, neophodno je i "kovid odgovorno lice".


Promenljive vremenske prilike ove godine zahtevale su povećanu brigu za negu čokota, ali rezultat nije izostao i vinogradari očekuju dobar rod.\nProduženo lepo letnje vreme pogoduje zrenju grožđa, kao i formiranju dobrog odnosa kiselost i šećera u zrnu grozda. U jednoj vinariji u Bačkoj Topoli već su počeli da presuju rane sorte, a kasnije punije sorte počeće da beru sutra. Poljoprivrednici kažu da se može očekivati vino izuzetnog kvaliteta.\n„Trenutno, parametri ukazuju na dobar kvalitet, uspeli smo da sačuvamo rod. Bilo je mnogo perioda kiše kada je trebalo voditi računa, ali je uspelo, vešto smo sproveli zaštitu biljaka, nema rđe, a sadašnje vremenske prilike podižu kvalitet grožđa" kaže Ferenc Brindza, vinar iz Bačke Topole.\nSveže presovani mušt sprema se u posude od nerđajućeg metala, i nakon vrenja i treitranja, stiže na sto. Vino ne izvoze, jer kontrola kvaliteta predstavlja značajan trošak.\n„Mi nemamo takve količine da bi nam se isplatilo dodatno plaćati posebne analize kako bi ga izvozili. Za sada, bi želeli da pokrijemo Vojvodinu i naš vinski region. Oni koji dolaze kod nas znaju uz jelo da piju dobra, kvalitetna vina" kaže Anastazija Brindza, vinar iz Bačke Topole.\nNa ovom porodičnom gazdinstvu planiraju proizvodnju 100 odsto prirodnog grožđa, njegovu pasterizaciju, pakovanje i prodaju, jer je na našem prostoru u porastu potrošnja zdravih životnih namirnica, sirupa i voćnih sokova.


NeoNlitic 3.0 - Narodni Muzej Zrenjanin\nU utorak, 12. oktobra 2021. godine, u 18 časova u Malom salonu Narodnog muzeja Zrenjanin biće otvorena izložba „NeoNlitic 3.0“ koja predstavlja rezultat kompleksne međunarodne inicijative. Izložba je treće izdanje projekta NeoNlitic i obuhvata terensku dokumentaciju sa istraživanja neolitskih civilizacija u tri zemlje – Rumunije, Grčke i Srbije, kao i radove 24 savremena umetnika iz navedenih zemalja inspirisanih neolitskim kulturama Vinča i Starčevo-Kereš (zajedničke za Rumuniju i Srbiju), ali i Sesklo kao preteča kulture Starčevo-Kereš (za Grčku).\nIzložba je realizovana u saradnji Narodnog muzeja Zrenjanin i studija za dizajn, kolaž i fotografiju na drvetu Wood Be Nice iz Rumunije, i trajaće do 20. oktobra 2021. Kustos izložbe je Mihaela Ion, dok je nadležni kustos iz Narodnog muzeja Zrenjanin Aleksandar Šalamon, arheolog.\nDrevne kulture – savremene tehnike\nProjekat je pokrenuo studio za dizajn, kolaž i fotografiju na drvetu Wood Be Nice iz Bukurešta (Rumunija) 2018. godine želeći da integriše drevne umetničke elemente i iskoristi zajedničko kulturno nasleđe i estetiku prvobitnih civilizacija koristeći savremene tehnike umetničkog stvaranja i reverzibilne materijale. Dve godine kasnije, istraživanje praistorijskog stvaralaštva prešlo je granice Rumunije i ima za cilj da poveže susedne kulture sa zajedničkom umetničkom prošlošću.\nOve godine NeoNlitic obuhvata terensku dokumentaciju sa arheoloških lokaliteta u Rumuniji, Srbiji i Grčkoj, radionice sa obučenim kadrom namenjene široj javnosti i planiranim izložbama u sve tri zemlje. Izvori inspiracije za treće izdanje projekta su neolitske kulture Vinča i Starčevo-Kereš (zajedničke za Rumuniju i Srbiju), ali i Sesklo kao preteča kulture Starčevo-Kereš (za Grčku).\nNeoNlitic 3.0 okuplja 24 umetnika iz 3 zemlje\nUmetnici prisutni u trećem izdanju projekta su: Daniel Loagar (RO), Andrei Cornea (RO), Alek Manea (RO), Jelena Petrović (SRB), Ion Alekandru (RO), Niko (GR), Dana Catona ( RO) Ana-Maria Panaitescu (RO), Dana Simion (RO), Cezar Lazarescu (RO), Semantik (RO), Darko Trajanović (SRB), Milorad Stajčić (SRB), Alekandru Daniel Florea (RO), Vlad Basarab (RO) ), Iannis Didaskalou (GR), Alma Giovai (RO), Gabriela Monica Tirziu (RO), Dejan Mrđa (SRB), Georgia Orfanidou (GR), Jelena Popović (SRB), Alekandru Raduta (RO), Valentina Savić (SRB) , Valentin Soare (RO) i Radomirka Siljanoski (SRB).\nNa izložbi se mogu videti umetničke instalacije, skulpture, slike, predmeti od keramike i tekstila, animacije i video radovi koji su inspirisani estetskim motivima praistorijskih kultura: Sesklo, Vinča i Starčevo-Kereš.\nNeoNlitic izložbu organizuje Wood Be Nice, a podržava tim koji čine Mihaela Ion, menadžerka u kulturi sa preko 15 godina iskustva u oblasti međunarodnih kreativnih i kulturnih industrija, doktorka istorije umetnosti i kustoskinja izložbe, Anca Spiridon (komunikacija i promocija), Cristina Elena (urednica i društveni mediji) i Cora Manole (urednica). Projekat je realizovan uz podršku Grada Temišvara.


Kakvu hranu jedemo? – Indeks Vesti – Najvažnije vesti iz Srbije i regiona\nNaslovna > Slobodno vreme > Život > Kakvu hranu jedemo?\nRTV Vojvodina 14/05/2017 Život\nBEOGRAD – Odgovor na pitanje da li građani u Srbiji jedu kvalitetnu hranu nije ni malo jednostavan, jer je to vrlo kompleksno pitanje, jedinstveni su u tom stavu stručnjaci koji se bave kvalitetom hrane, sertifikacionih firmi i predstavnici potrošača.\nKoliko građani Srbije mogu da budu sigurni da jedu kvalitetnu hranu, prema direktoru sertifikacione firme koja se bavi između ostalog i bezbednošću hrane “TMS CEE” Bošku Gavoviću, govori podatak da, s obzirom na broj inspektora, jedan poljoprivredni proizvođač u oblasti biljne proizvodnje u Srbiji u proseku ima šansu da bude kontrolisan jednom u 20 godina.\nU Ministarstvu poljoprivrede, međutim, tvrde da građani Srbije mogu biti sigurni da jedu zdravu, kvalitetnu i bezbednu hranu, jer inspekcijske službe sprovode redovnu kontrole u cilju garantovanja ispravnosti proizvoda, a koje su u skladu sa evropskim standardima.\nKontrola hrane “od njive od trpeze” je jedan od zahteva na kome insistira Evropa, posebno za zemlje koje su u postupku pristupanja EU.\nPrema rečima Gavovića, u Srbiji je mali broj inspektora koji se bave kontrolom poljoprivredno prehrambenih proizvoda, a i mehanizmi kontrole nisu dovoljno razvijeni.\n“U Italiji najveća laboratorija koristi skoro 2.000 akreditovanih metoda za kontrolu kvaliteta i bezbednost hrane i oko 8.000 neakreditovanih, dok laboratorije u Srbiji koriste maksimalno par stotina metoda”, rekao je Gavović naglašavajući da taj podatak najbolje ilustruje složenost odgovora na pitanje kakvu hranu građani Srbije jedu.\nPrema njegovim rečima, Srbija bi trebalo da čuva i maksimalno iskoristi svoju stratešku prednost, odnosno to što je jedna od tri zemlje uz Togo i Zambiju koje ne podržavaju genetski modifikovane proizvode (GMO), jer je, kako je naglasio, sigurno potrebno da prođe još decenija da bi se svi uverili u bezbednost GMO hrane.\n“Moje mišljenje je da tu stratešku prednost, a do koje je jako teško doći treba čuvati i iskoristiti”, rekao je Gavović.\nVažno da se prate svetski trendovi\nOn je naglasio i da je veoma važno da se prate svetski trendovi i obaveze u oblasti kvaliteta i bezbednosti hrane, jer poljoprivredno prehrambeni sektor u svetu učestvuje 10 odsto u bruto domaćem proizvodu (BDP) ili oko 8. 000 milijardi dolara, a i u proseku je oko 20 odsto proizvodnje hrane u mnogim zemljama namenjeno izvozu.\n“Hranom se sve više trguje preko granica, kompanije kupuju od jeftinijih dobavljača širom sveta, a time je rizik po bezbednost veći i teže se obezbeđuje sledljivost.\nSkandali koji se sve više pojavljuju, pokreću javnu zabrinutost po zdravlje i štete poverenju u industriju, pa se stoga usvajaju sve strožiji i kompleksniji propisi za standarde bezbednosti i kvaliteta, dok su i svetski standardi sve složeniji”, kazao je.\nGavović je naveo da se menja i struktura potražnje hrane, jer ekonomski razvoj dovodi do povećanja potrošnje, odnosno da raste broj srednje klase koja traži bolji kvalitet hrane.\nPrema njegovim rečima, procenjuje se da poljoprivredna proizvodnja u svetu mora da se poveća za 70 odsto do 2050. i da zbog toga održivost proizvodnje postaje centralno pitanje za strateško planiranje.\nGavović je naveo i da je u svetu prevaziđen model isključivo državne kontrole i da je u poljoprivredi veoma važna primena standarda, jer su njeni proizvodi direktno povezani sa zdravljem i bezbednošću potrošača.\nProizvodnja hrane zahtevan sistem za kontrolu\nSekretar udruženja Privredne komore Srbije za poljoprivredu Nenad Budimović, kazao je da se u Srbiji proizvodnjom hrane bavi 350.000 registrovanih poljoprivrednih gazdinstava, dok se proizvodnjom i preradom sirovina i hrane bavi i oko 3.500 kompanija, zbog čega je to veoma zahtevan sistem za kontrolu.\nPristup dovoljnim količinama zdravstveno bezbedne hrane, kako kaže, ključ je za održavanje života i zato je proizvodnja i prerada hrane vrlo odgovoran posao o kome stalno mora da se priča.\n“Bolesti izazvane hranom sprečavaju društveni razvoj i nanose veliku štetu nacionalnim ekonomijama, trgovini i turizmu”, zaključio je Budimović, navodeći podatak da se u svetu godišnje razboli oko 600 miliona ljudi ili svaki 10 stanovnik posle konzumiranja kontaminirane hrane.\nPapović: Pravilnici se ne poštuju\nPredsednik Nacionalne organizacije potrošača Srbije Goran Papović smatra da se u Srbiji po pravilnicima i zakonima jede fantastična hrana, ali kada je u pitanju njihovo poštovanje – situacija je drugačija.\nDonosimo pravilnike i standarde o kvalitetu, a ne poštujemo ih, kaže, i podseća da je Srbija imala zakonsku obavezu da još 2009. formira Nacionalni savet za bezbednost hrane, a formiran je tek pre par dana.\nPapović smatra da potrošači treba da budu bolje informisani, jer kako tvrdi, “samo je informisan potrošač zaštićeni potrošač”.\n“Potrošače interesuje hod sledljivosti, da znaju šta se dešava na putu od njive do trpeze. To stalno spominjemo, a izbegavamo da pratimo”, rekao je on.\nPrema njegovim rečima, jako je bitna i evidencija svih proizvođača hrane, jer bi se tako sprečilo nekontrolisano korišćenje sredstava za zaštitu bilja, a imao bi se i uvid u nešto što je postalo jako unosan biznis -organska proizvodnja.\nMinistarstvo: Kontrole se sprovode redovno\nPredstavnici Ministarstva poljoprivrede tvrde da građani Srbije mogu biti sigurni da jedu zdravu, kvalitetnu i bezbednu hranu.\nIstiču da zdravstvenu bezbednost i kvalitet hrane na tržištu Srbije kontrolišu inspekcije Ministarstva poljoprivrede i zaštite životne sredine – veterinarska, poljoprivredna i fitosanitarna inspekcija kao i sanitarna inspekcija Ministarstva zdravlja.\nNa celoj teritoriji Srbije kontrole se sprovode planski, kontinuirano i redovno, odnosno planovi kontrola se prave u odnosu na period i sezonski karakter, dok se uzorkovanja obavljaju na osnovu plana monitoringa, rezultata dosadašnjih kontrola, prijava potrošača i ostalog, a hrana iz uvoza redovno kontroliše na granicnim prelazima.\nPrema ranijim podacima Ministarstva poljoprivrede, tokom prošle godine u Srbiji je iz prometa povučeno 86. 749 kilograma prehrambenih proizvoda biljnog porekla i 54. 016 litara pića, a najčešći razlozi stavljanja tih proizvoda van prometa bili su takođe nepropisna deklaracija i istekao rok, kao i kvalitet proizvoda.\nPoljoprivredni inspektori su tokom prošle godine obavili ukupno 7.197 kontrola i poljoprivredna inspekcija je donela 67 rešenja o zabrani proizvodnje, 159 rešenja o zabrani prometa, dok je, zbog konstatovanih nepravilnosti po pitanju uslova za proizvodnju, uslova higijene i kvaliteta i bezbednosti proizvoda, izrekla ukupno 288 kaznenih mera.\nPojačana kontrola autobusa i vozača pred ekskurzije\nGala koncert povodom nove sezone u SNP\nEmisija “Ženska posla” na RTV\nRok muzej u Novom Sadu\nHaradinaj: Brišite Kosovo iz Ustava ili uzimamo trećinu teritorije Srbije\nRTV Vojvodina 13/05/2017\nRTV Vojvodina 14/05/2017


ZONA TIŠINE – Nauka kroz priče\nČudnovata instalacija u magli iza šume, prikazana na fotografiji, nije naknadno docrtana, niti je vanzemaljski brod, već predstavlja čuveni radio-teleskop Grin Bank koji, uz druge potrage, poslednjih godina osluškuje i da li u svemiru ima kakvih signala vanzemaljske inteligencije. Grin Bank je najveći radio-teskop na svetu koji može promeniti položaj, a nalazi se na jednom vrlo specijalnom mestu – u zoni potpune radio tišine.\nNaime, Grin bank je deo američke ospervatorije koja je smeštena u takozvanoj National Radio Quiet Zone, oblasti u Zapadnoj Virdžiniji, na istoku SAD, gde je zabranjena upotreba bilo kakvih radio-odašiljača i emitovanje bilo kakvih signala radio-vezom, osim u slučajevima kakve katastrofe ili vanredne situacije. Zona se nalazi na obodu planine Blu Ridž i zauzima površinu koja je praktično kvadrat – dimenzija 172×176 kilometara.\nU okviru zone je smeštena centrala američke NRAO (National Radio Astronomy Observatory), a pored teleskopa Grin Bank, u njoj se nalazi i radio opservatorija Šugar Grouv. Život u ovoj zoni je neobičan – stanovnici ne mogu da koriste mobilne telefone ili bilo kakve slične uređaje, a radio ili televizijski signal može da se prima samo pomoću satelitskih antena ili putem kabla.\nMada je motivacija za takvu tišinu naučna, nivo restrikcija je dramatičan, a oblašću kontinuirano patroliraju vozila koja kontrolišu ima li kakvih izvora radio-talasa. Zona je uspostavljena još 1958. upravo sa idejom da se u nju smeste osetljivi radio-teleskopi kako bi nesmetano osluškivali signale iz svemira.\nGrin bank je tanjir prečnika 100 metara, a počeo je sa radom 2000. godine. Teleskop pripada američkoj državnoj agenciji koja finansira nauku, National Science Foundation, a ona je prvih godina finansirala i njegov operativni rad i svemisrka istraživanja. Međutim, federalno finansiranje za istraživanja je nekoliko godina kasnije obustavljeno, pa su astronomi bili prisiljeni da potraže druge, privatne fondove.\nUpravo zbog toga, Grin Bank je uspostavio saradnju sa inicijativom Breakthrough Listen koju su pokrenuli Stiven Hoking i milijarder Juri Milner, a koja, vredna 100 miliona dolara, predstavlja do sada finansijski najveći fond za potragu za vanzemaljskom inteligencijom (SETI). Pred Grin Banka, Breakthorugh je zakupila deo „posmatračkog vremena“ i na drugim velikim teleskopima.\nOva je situacija gde se Grin bank okreće ka SETI kao izvoru prihoda pomalo je neobična – otkako je još 1955. godine na inicijativu vodećih astronoma epohe pokrenuta, najveći izazov sa kojim se potraga za vanzemaljskim signalima suočavala je manjak finansiranja. U okviru SETI, pored instoimenog instituta, bilo je zasnovano na desetine projekata kao što su Kiklop, MEP, Sentinel, META, BETA… Neke od SETI inicijativa su sredstva dobijale od federalnih, a neke od privatnih fondova, pre svega za izgradnju novih radio-teleskopa, ali su se neprekidno sauočavale sa manjokm resursa.\nJedan od najčešćih odgovora na slavni Fermijev paradoks (ako već u galaksiji ima toliko nastanjivih planeta i mogućih civilzacija nije jasno zašto ne čujemo baš ni jednu) jeste da čovek suviše kratko osluškuje svemir, tek nekoliko decenija. Ređe se, međutim, pominje kako sve do nedavno vasionu nismo ni slušali pažljivo iz prostog, sasvim ljudskog razloga što za to – nije bilo finansiranja.\nFoto: NSF-GBT-Erik Svensson


BiH će oporezivat CO2 termoelektrana Istaknuto\nBosna i Hercegovina će morati uključiti oporezivanje karbon-dioksida (CO2) koji ispuštaju termocentrale kako bi cijena električne energije bila bliža tržišnim cijenama, potvrdio je za "Nezavisne" Janez Kopač, generalni sekretar Energetske zajednice u Beču.\n"Cijena električne energije u termoelektranama na ugalj u BiH je zaista vještački niska, s obzirom na to da CO2 nije oporezovan kao u EU, a treba uzeti u obzir da se proizvodnja električne energije iz ugljena subvencioniše iz budžeta", rekao je on, pišu Nezavisne.\n"Trenutno EU pruža pomoć u usvajanju zakonodavstva, i nastavlja pružati podršku kad postoji politička volja da se zakoni približe najboljim evropskim praksama", navode u EU.\nZa projekat "Trusina" Vlada je, kako kažu, 2012. godine dodijelila koncesiju za izgradnju parka vjetrenjača na lokaciji Trusina, opština Nevesinje, privrednom društvu "Eol prvi" d.o.o. Nevesinje na period od 30 godina, ali je u martu 2019. ugovor raskinula zbog neispunjenja obaveza.\nPola tone droge zaplijenjeno u Gabela Polju\tLana Bijedić živa bačena u rijeku


Anđela Popović 17.10.2021. 18:19h 08:34h\nSrpski član Predsedništva BiH Milorad Dodik najavio je danas da posebna sednica Narodne skupštine Republike Srpske trebalo da bude održana 26. oktobra, do kada će biti pripremljeni svi zakoni koji definišu poništavanje saglasnosti RS na formiranje zajedničkih institucija BiH, čije postojanje nije bilo definisano Dejtonskim sporazumom.\n"Republika Srpska će do 20. oktobra imati uređene sve zakone, 25. ćemo izaći s tim i 26. zakazati sednicu Narodne skupštine Republike Srpske koja će doneti zaključke i zakone i postaviti novi, odnosno stari ustavni sistem", rekao je Dodik, prenela je Radio-televizija RS (RTRS).\nOn je naglasio da će Republika Srpska "vratiti svoja ovlašćenja koja joj po Ustavu pripadaju".\n"Ako je Ustav BiH bio dovoljna garancija Srbima da prihvate i odreknu se nezavisne Republike Srpske koju smo imali, da bi bili u aranžmanu koji se zove Ustav BiH, zašto onda ne bi taj isti ustav sada poslužio kao osnova da se rešimo nezakonitosti i neustavnog ponašanja", kazao je Dodik.\nPrema njegovim rečima, sva priča je o tome, a ono što je u međuvremenu rađeno je "neuspeli eksperiment".\nUpitan da prokomentariše izjavu predsednika SDS-a Mirka Šarovića da su i oni za vraćanje nadležnosti Republici Srpskoj, ali kroz parlament BiH, Dodik je rekao da Šarović može da predloži sve što želi, ali i sam zna da od toga nema ništa.\n"Za sve što Šarović predloži u parlamentu BiH, naprimer zakon o ukidanju Zakona o vojsci, može da računa na sve glasove SNSD-a. Samo ću ga na kraju pitati zašto to radi kada zna da tako ne može, ali neka proba, ja nisam protiv toga", kazao je on.\nDodik je ocenio da Republika Srpska ima pravo na svoju vojsku, dodavši da srpski predstavnici neće učestvovati u radu zajedničkih institucija koje nisu ustavne.\n"Da li ćemo zaštiti naše ljude koji su u međuvremenu radili u tim institucijama? Naravno da hoćemo", kazao je on.\nMilorad DodikSNSDRSBiHzajedničke institucijevraćanje nadležnosti RSRepublika Srpska


Tadić tvrdi da izbor Nikolića nije u državnom interesu\nPrvog dana po izboru Tomislava Nikolića za predsednika Skupštine Srbije evro je porastao za 20 para i centralna banka je morala tokom dana da interveniše. Istovremeno, na Beogradskoj berzi je zabeležen rekordni pad vrednosti Belexa 15, indeksa najboljih srpskih kompanija. Pet odsto, koliki je pad, koštao je srpsku privredu pola miliona evra.\nOglasio se i predsednik Srbije Boris Tadić, koji je upozorio da je izbor predstavnika Srpske radikalne stranke za predsednika Skupštine Srbije veoma štetan po interes države.\n“Dovodi u pitanje razvoj našeg društva i mogućnost stvaranja evrop-skog kvaliteta života građana Srbije”, navodi se u saopštenju iz kabineta predsednika i ističe da je poslednji čas da progresivne snage pokažu odgovornost i učine napor u cilju obezbeđivanja napretka i evropske budućnosti Srbije.\nPosle izbora Nikolića na čelo parlamenta G17 plus je donela odluku da napusti pregovore o formiranju vlade sa DSS-om. Sve dok je Tomislav Nikolić predsednik Skupštine Srbije G17 prekida odnose da strankom Vojislava Koštunice, a kako je danas rekao lider G17 plus Mlađan Dinkić preduslov za učešće G17 plus u daljim razgovorima o vladi je smena Nikolića i izbor demokratskog predsednika Skupštine.\nAko se ne formira vlada, G17 plus je spremna da – samostalno, ili u koaliciji sa DS-om izađe na nove izbore.\nA izbori su, po oceni programskog direktora Cesida Marka Blagoje-vića u ovom trenutku verovatnija opcija od dogovora DS-a i DSS-a o vladi. Ukoliko bi se održali pod sličnim uslovima kao prethodni – ne bi doneli bitno drugačiji rezultat.\nSa takvom ocenom slaže se i direktor Centra za proučavanje alternativa Milan Nikolić, koji procenjuje da je posle novih izbora verovatno i fomiranje koalicione vlade DSS-a i SRS. To bi, prema njegovim rečima, olak-šalo međunarodnim faktorima odluku o odlasku Kosova iz Srbije.\nIako ovo zasedanje parlamenta pokazuje duboke razlike između dveju stranaka koje su tri meseca pregovarale o vladi, po mišljenju analitičara Slobodana Antonića, i dalje postuje šanse za dogovor, s obzirom da se daleko odmaklo u pregovorima i da su obe stranke pokazale dosta spremnnosti na važne ustupke.


(Video) Srbija slavi pobedu u drugom svetskom ratu: Pratite svečanost na Trgu Republike u Beogradu - Povezane vesti - Naslovi.net\nSrbija danas 09.05.2021\nBrojne manifestacije planirane su za danas u Beogradu povodom Dana pobede nad fašizmom. Kako su i najavili organizatori, program će početi u 17 sati na Kalemegdanu počasnom paljbom koju će ispaliti pripadnici Vojske Srbije, dok će u 18 časova na… »\nPonos, suze i ustajanje na rusku himnu: Kako su Beograđani pratili paradu s Crvenog trga\nSvest o značaju pobede nad fašizmom, emocije zbog podsećanja na zla i tragedije koje je narod pretrpeo, poneka suza i – ustajanje na rusku himnu. Tako je na Trgu republike u Beogradu protekao prenos parade pobede sa Crvenog trga. Direktan prenos… »\nNa Trgu republike održana ceremonija povodom Dana pobede: Tu su se vodile najteže borbe\n- Pobedom nad fašizmom utkali smo svoju istoriju - naveo je zamenik gradonačelnika Beograda. Zamenik gradonačelnika Goran Vesić danas je zajedno sa ministrom unutrašnjih poslova Aleksandrom Vulinom, ministrom bez portfelja Nenadom Popovićem i… »\nObeležavamo Dan pobede nad fašizmom: Pratite uživo koncert na Trgu republike (video)\nDanas se u svetu obeležava Dan pobede nad fašizmom u Drugom svetsko ratu. Tim povodom, u Moskvi se održava tradicionalna Parada, inače najveća vojna smotra na svetu. Niz manifestacija organizovano je i u Beogradu. Ekipa Beograda na Blic vam uživo… »\nBeograd obeležava dan pobede nad fašizmom Na Trgu republike prenos vojne parade iz Moskve, slede koncert i vatromet\nNa beogradskom Trgu republike, postavljen je veliki video bim, preko koga Beograđani danas prate vojnu paradu povodom Dana pobede na Crvenom trgu u Moskvi. Na glavnom beogradskom trgu postavljena je bina sa koje će se u 14 časova povodom Dana pobede… »\nU Beogradu danas niz manifestacija; Vesić: "Imamo razloga da slavimo pobedu nad fašizmom" FOTO/VIDEO\nZamenik gradonačelnika Beograda Goran Vesić položio je povodom Dana pobede nad fašizmom venac na Spomenik večne vatre i Spomenik crvenoarmejcu u Spomen-parku oslobodiocima Beograda u Drugom svetskom ratu. Vence su položili ministar bez portfelja… »\nBrojne manifestacije planirane su za danas u Beogradu povodom Dana pobede nad fašizmom. Kako su najavili organizatori, program će početi u 17 sati na Kalemegdanu počasnom paljbom koju će ispaliti pripadnici Vojske Srbije, dok će u 18 časova na Trgu… »\nPoloženi venci u Spomen parku Oslobodilaca Beograda: Rusija i Srbija pobednice u Drugom svetskom ratu\nMinistar Popović, zamenik gradonačelnika Beograda Goran Vesić i direktor Ruskog doma Baranov položili vence. Ministar Nenad Popović, zamenik gradonačelnika Beograda Goran Vesić i direktor Ruskog doma Jevgenij Baranov, položili su danas, povodom… »\nVesić povodm dana pobede: Beograd ponosan na svoju antifašističku tradiciju (foto)\nVečernje novosti 08.05.2021\nFoto: Grad Beograd Zamenik gradonačelnika Beograda Goran Vesić je, neposredno pred početak nastupa ruskog hora, izrazio je zadovoljstvo zbog bogatog programa kojim Beograd slavi Dan pobede nad fašizmom. - Beograd je ponosan na svoju antifašističku… »\n(Uživo) Srbija u Tokiju, 5.: Dan Srpski plivač napravio senzaciju na Igrama, čekamo zlato Milice Mandić i momenat za istoriju! Danas su briljirali basketaši, vaterpolisti i odbojkašice, strelcima zamalo "pobegla" bronza\nBlic sport pre 59 minutajoš 53 povezane\nLekari upozoravaju da se epidemijska situacija pogoršava, u sredu zaseda Krizni štab\nRTS pre 59 minutajoš 27 povezanih\nOtkazana sednica Predstavničkog doma parlamenta BiH zbog srpskih poslanika\nN1 Info pre 1 satjoš 27 povezanih\nPoraz! Srbin poveo, pa završio olimpijske igre: Kecmanović osvojio set, ali ne ide na Novakovog najvećeg rivala!\nMondo pre 1 satjoš 27 povezanih\nKineski par posle drame do zlata u disciplini vazdušni pištolj\nB92 pre 7 satijoš 22 povezane


Putinu zabranjena poseta Olimpijskim igrama u naredne dve godine - WebTribune\nHome/U FOKUSU/Putinu zabranjena poseta Olimpijskim igrama u naredne dve godine\n18. децембра 2020.\tU FOKUSU Ostavite komentar\nKako se navodi u specijalnom paragrafu odluke, predstavnici vlade su „zamenici ministara, ministri, zamenici premijera, premijer i predsednik Ruske Federacije“.\nKako prenosi Raša tudej, paragraf o zabrani prisustva ima izuzetak u slučaju „ako predstavnika Vlade Rusije pozove vrh države domaćina kao specijalnog gosta“.\nDakle, ako bi predsednik Kine Si Đinping pozvao Putina na Zimske olimpijske igre 2022. godine u Pekingu, Putin bi mogao da dođe.\nSportski arbitražni sud u četvrtak je stao na stranu Svetske antidoping agencije (VADA) u sporu sa Ruskom antidoping agencijom (RUSADA) – ruski sportisti neće moći da se takmiče na velikim međunarodnim takmičenjima pod ruskom zastavom do 16. decembra 2022. godine.\nNapominje se da predstavnici Vlade Rusije neće moći da dobiju akreditaciju, kao ni da prisustvuju svetskim prvenstvima u raznim sportovima.